text:
Fundacion Telefon Pa Hubentud Aruba
A lansa e liña di telefon Arubano di ayudo pa hubentud, TELEFON PA HUBENTUD ARUBA, dia 20 di november 1999, como un instancia caritativo independiente, cu e number distingui ‘131’ y e logo, dirigi riba mucha y hoben di 8 pa 24 aña y cu ta duna su servicio di 14:00 pa 18:00, 365 dia pa aña.
E plan pa un liña di telefon di ayudo tabata t’ey caba pa algun tempo, tanto den organisacion priva, como den e maneho di Minister di Asunto Social.
Na 1999 un grupo chikito a bin hunto y a dicidi pa ehecuta e proyecto pa bin cu Telefon pa Hubentud, basa riba informacion acumula, specialmente for di e Liñanan di Ayudo pa Hubentud di Hulanda, cu ya tabata existi pa mas di 20 aña caba y e Liña di Ayudo Corsou, cu tambe tabata existi caba na e momento ey. E gran diferencia entre e Liñanan di Ayudo aki den Reino Hulandes tabata, cu Telefon pa Hubentud a cuminsa cu e experimento di inclui hoben adulto (teenagers) den e grupo di mentor boluntario. Un experimento cu a resulta di tabata uno exitoso.
Telefon pa Hubentud ta reconoci riba plataforma nacional y internacional. Pa cuminsa a ricibi un subsidio di ‘Juliana WelzijnFonds’ y ‘Kinder en Jeugd Postzegel Fonds’, tur dos organisacion ta estableci na Hulanda. Desde 2004 Telefon pa Hubentud ta miembro tambe di ‘Child Helpline International’. Telefon pa Hubentud tin un protocol di cooperacion firma cu Ministerio di Telecomunicacion, Educacion y Asunto Social di Aruba. Desde november 2002, e mucha por yama ‘131’ gratis. Ademas di uza e servicio di telefon pa contact Telefon pa Hubentud, e mucha y e hoben tambe por e-mail of ‘chat’ cu nos riba nos APP mobil 131.
Telefon pa Hubentud ta un forma facil pa duna asistencia na hoben, cu na un momento particular ta experencia problema. Dependiendo di e contenido di un combersacion, e servicio di Telefon pa Hubentud, por tin e siguiente funcionnan:
- Prevencion primario: preveni problema dunando sosten na esun cu a yama pa atende cu su
- Prevencion secundario: reconoce un problema menasante y sostene esun cu ta yama pa yuda haya un solucion.
- Prevencion di tercero: preveni cu esun cu ta yama sigui experencia resultado negativo di un problema. Hopi biaha esaki ta resulta den referencia na un ayudo specialisa.
Ta mas cu claro cu e telefon, e-mail y chat aki, ta e manera cu e mucha por pidi ayudo directamente, mientras ningun otro instancia di proteccion di mucha ta accesibel pa nan. Fuera di telefon, e-mail y conseho via chat, Telefon pa Hubentud, tin tambe un ‘funcion di indicado’, encuanto e factornan cu ta causante di e problema cu tin scondi tras di e problema social di e mucha y e hoben. Alabes pa desaroya y stimula proyecto y programa cu ta dirigi na preveni y atende cu e problemanan aki. Pa funcion di e indicado y e polisa aki, Telefon pa Hubentud, ta mantene como su grupo meta: Sociedad completo.
Telefon pa Hubentud ta un organisacion caritativo y e unico dos personanan cu ta ricibi un salario ta e Director y un trahado psicosocial. Nos Fundacion ta depende di e fondonan cu ta ricibi di donacion y un suma chikito di subsidio for di Gobierno. Pa por ehecuta e proyectonan cu ta planea, Telefon pa Hubentud, semper ta en busca di sponsor.
Proyecto
Nos personal ta bishita scol rond Aruba pa duna presentacion tocante e trabou di Telefon pa Hubentud, ta ricibi invitacion pa organisa tayer, lectura y ta traha proyecto tocante e topiconan manera termento, divorcio, sexualidad y otro topiconan mas. E personal tambe ta duna tayer na docente y lider di cuido di mucha y otro profesionalnan tocante e topiconan cu ta regarda problema cu e mucha/hoben ta topa cu ne den su bida diario. Telefon pa Hubentud ta produci un variedad di relato, pamfleta y documento informativo, poster y paki di informacion general, diseña pa lanta e conscientisacion di e problemanan specifico y cu ta encera conseho con pa atende cu nan. Telefon pa Hubentud no ta djis scucha e muchanan – nos ta duna nan tambe un bos door di campaña tocante di topico importante cu ta afecta nan bienestar y nan derechonan.
Riba 20 di november, Dia Internacional di Derecho di Mucha, Telefon pa Hubentud semper ta presenta un proyecto nobo cu e topico, cual ta selecta a base di e yamadanan telefonico, e-mail y combersacion via chat, cu nos ta haya di mucha y hoben. Nos prome proyecto tabata ‘Termento’, pasobra asina hopi mucha a papia di esaki. Ataca e problema di termento a bira un parti central di e trabou di Telefon pa Hubentud. Den un afan pa promove e plannan contra termento cu realmente ta funciona, a lansa un campaña grandi na 2000 pa expande e bon comportacion na scol. Telefon pa Hubentud a produci foyeto di instruccion pa maestro, alumno y mayor, poster y informacion di cifra real. Despues cu a duna diferente charla na scol, mayoria di nan a incorpora e topico aki den nan les social. Na 2014, Telefon pa Hubentud, a bolbe lansa un proyecto contra termento yama, ‘Prevencion di Termento na Scol’. Divorcio, derecho di mucha, habilidad di comunicacion, sexualidad, codigo di conducta den deporte, proteccion online y no violencia, tabata otro topiconan cu Telefon pa Hubentud a presenta como proyecto.
Nos Mision
Nos mentornan ta dirigi riba capacitacion di e mucha y e hoben – cu informacion, cu escogencia y cu sosten emocional; pa nan haya confiansa den nan mes y pa sigura nan cu nan no ta nan so. Telefon pa Hubentud ta efectivo pasobra mucha y hoben sa cu ‘131’ ta di nan. E mucha no mester pidi permiso di un mayor prome cu e yama. Tampoco no tin lista di espera, e telefon ta duna nan e privacidad y e escogencia di con largo nan kier papia. Nan ta den control y nos ta kere cu ta p’esey asina hopi hende hoben ta yama nos tur dia.
E mentornan di Telefon pa Hubentud ta curasha e mucha pa comparti su problema cu un adulto cu e ta confia. Pa mucha cu ta biba den un cas problematico, esaki no semper mester ta un mayor – e por ta un otro famia, un docente, un amigo di cas of un bisiña. Pero hopi biaha, despues di a papia cu un di nos mentornan, e hoben ta realisa cu e mayor no kier nada otro cu scucha su problemanan y yuda den soluciona esakinan.
Ta registra, tur yamada telefonico, e-mail y combersacion di chat cu ta anonimo.
Staf
E staf ta consisti di un Director y un trahado social, cu ta esunnan cu ta encarga cu dunamento di charla, tayer, proyecto y tambe nan ta representante di Telefon pa Hubentud. E Staf ta disponibel durante oranan di oficina.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


c: text/html

text:
Best Dad Ever!
‘Best dad Ever’! ta un proyecto cu ta curasha envolvimento di e tata. Durante 10 sesion, e tata /futuro tata, hunto cu su pareha y yiunan, ta siña a traves di diferente modulo, con e por ta mas envolvi den educacion di su yiunan. Door di siña e normanan social y cultural cu ta defini e concepto di hombresa y door di siña y implementa tecnica educacional cu su yiunan, e tata/futuro tata ta siña con e por tin mas envolvimento, hunto cu su pareha, den criansa di nan yiunan.
‘Best dad Ever’! ta stimula:
- Un bon educacion,
- Envolvimento di e tata,
- Supervision di e muchanan,
- Guia, amor y atencion di mayor pa e yiunan,
- Igualdad di genero,
- Relacion sin violencia entre tata y mama,
- Relacion sin violencia entre tata y yiu,
- Bienestar di henter un famia.
E grupo meta ta inclui e tata/futuro tata, e mama/futuro mama y nan yiunan. Sinembargo, mester menciona cu e enfoke ta riba e tata/futuro tata. E mama/futuro mama y e yiunan ta participa den algun sesion cu e tata/futuro tata. E edad di e tata/futuro tata y e mama/futuro mama, mester ta entre 19 pa 45 aña.
Kico Telefon pa Hubentud Aruba ta ofrece?
• Train e trainer di ‘Best dad Ever’!
• Dies ora,
• Guia di facilitado,
• Buki di tarea pa e tatanan.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba

robotstxt: allowed

filter: keep


text:
Despues cu Kianna Krosendijk a bolbe bek for di Jacksonville el a sinta hunto cu su coach Monica Pimentel di Impact Taekwondo y a pone un plan mas avansa den otro. Nutricion na un forma corecto tabata necesario pa Kianna Krosendijk pa e baha peso y come cuminda corecto.
Monica Pimentel a pensa di biaha ariba Rene Wild como e persona corecto pa ayudo profesional. Kianna Krosendijk hunto cu su tata Ashley Krosendijk a acerca Rene Wild. Diasabra ultimo Rene Wild a pisa Kianna Krosendijk y tuma tur dato pa asina traha un plan di locual e tin cu come y bebe cu no ta cosnan procesa. Kianna Krosendijk a gana Medaya di Brons na Costa Rica den e Pan Am Series y kier subi e trapi y pa haci esey mester di guia profesional y training avansa, locual Monica Pimentel ta duna e team na scol basico na Washington.
Kianna Krosendijk ta preparando pa e campeonato Mundial di Cadet y e mester ta den bon condicion fisico.


text:
Un ke otro pa motibu di oumento den prèis di kombustibel. Komo ku WEB ta saka e faktura pa uzo di koriente dos luna despues, e konsumidó lo nota e oumento aki den luna di sèptèmber numa. Unkobon ta premirá ku hopi kas di famia aki na Boneiru lo no por paga e resibu di koriente mas ku konsekuensia ku lo kita koriente di e kasnan ei.
Minister Carola Schouten, enkargá ku pobresa, a ofresé pa yuda esnan ku un entrada té 120% di e punto di referensha teorétiko di e minimo soshal, ku un montante di $ 850,00 pa un solo biá. E punto di referensha teorétiko di e minister sinembargo ta muchu mas abou ku e minimo vital realístiko. Ku e kriterio di minister Schouten hopi kas di famia na Boneiru, ku entrada bou di e minimo soshal, lo no bai risibí e yudansa aki mientras ku na Hulanda si ta e kaso pa esnan ku un entrada té 120% di e minimo vital real.
Unkobon a boga Minister Schouten pa oumentá e entrada máksimo pa bin na remarke pa un supsidio, komo ku e gastunan di kosto di bida ta muchu mas haltu ku e punto di referensha ku e minister ta huza.
Diputado Den Heyer tambe kier huza e gastunan di kosto di bida real pa yega na un entrada máksimo pa bin na remarke pa un supsidio.
OLB i WEB ya ta hasiendo e preparashonnan nesesario pa esnan ku ta bin na remarke pa un supsidio, wòrdu atministrá na tempu. Segun diputado Den Heijer a informá Unkobon ku nan lo bai trata pa haña mas tantu hende posibel ku ta bin na remarke pa e supsidio. Esakinan lo risibí e supsidio outomátikamente. Esnan ku ta bin na remarke pero ku no a wòrdu lokalisá mester bin registrá nan mes.
Unkobon ta premirá ku no solamente esnan ku menos entrada lo konfrontá problema ku e resibunan haltu di koriente sino tambe esnan ku entrada mediano. Si no adaptá e entradanan na e subida drástiko di prèis aki na Boneiru e problema di pobresa lo bira muchu mas grandi.


text:
ORANJESTAD – Aruba, 3 di Augustus 2017: Bo ta buscando un auto pa cumpra? Probecha diahuebs 3 di augustus pa yega Garage Centraal unda e representantenan di Aruba Bank lo t’ey presente un biaha mas pa un otro fabuloso edicion Auto Nights.
Bo tin un auto di bo soño y e ta un Isuzu of un Hyundai, pasa na Garage Centraal for di 6’or di atardi pa 9’or di anochi y admira tur e vehiculonan di e marcanan aki, cu actualmente ta obtenibel na Aruba.
Aruba Bank lo ta presenta na e Auto Nights cu su promocion “Buy Now, Pay Later” di tres luna y cu e rate di 6.50% pa autonan nobo. Durante e Auto Nights, e representantenan di Aruba Bank por asisti e cliente den scoge e miho “match” pa su gusto y su presupuesto personal. Tambe Aruba Bank tey presente pa ofrece e Green Car Loan, cu interes special pa autonan Electrico y Hybid.
Pasa diahuebs awo na Garage Centraal durante e orario special di 6’or di atardi y 9’or di anochi y scoge bo auto nobo. Representantenan di Aruba Bank lo t’ey y cla pa asisti bo.


text:
KRALENDIJK - Detenshon pa violashon di lei di arma di kandela BES Riba djadumingu 25 di sèptèmber alrededor di 02.40 or di atardi sentral di polis a risibí notifikashon tokante un hòmber ku probablemente tabatin un arma di kandela den su poseshon.
Na momentu ku polis a yega na e sitio i a tuma nota di e sospechoso, e sospechoso a pura drenta un establesimentu di kuminda situá riba Kaya Dr. J.G. Hernandez. Polis a sigui e sospechoso paden. A listra e sospechoso pero no a enkontrá nada riba su persona. No opstante, polis por a mira den e imágen di vidio di seguridat di e establesimentu ku promé ku a listra e sospechoso, e tabata kana rònt na e parti di patras di e establesimentu. Despues di esaki, polis a realisá un búskeda kaminda a bin topa ku un arma di kandela. A detené un hòmber di inisial J.A.E. di 40 aña di edat en konekshon ku violashon di lei di arma di kandela BES.
Aksidente frontal entre dos outo
Riba djasabra 24 di sèptèmber alrededor di 1 or di atardi, sentral di polis a risibí notifikashon tokante un aksidente entre dos outo ku a tuma lugá riba Bulevar Gobernador Nicolaas Debrot. E outonan a dal frontal den otro despues di kua un di e outonan a bòltu riba su banda. No tabatin herido i a duna shofùr di un di e outonan but pa manehá sin reibeweis bálido i sin prueba di seguro.
Aksidente entre un outo i un quad
Den oranan di anochi, riba djasabra 24 di sèptèmber un aksidente entre un outo i un quad a tuma lugá riba Kaya Industria. Ambulans a transportá shofùr di e quad pa hospital pa tratamentu médiko. Un análisis di rosea a komprobá ku e shofùr di e outo tabata bou di influensia di alkohòl. A detené un hòmber di inisial F.G.A.N. di 44 aña di edat en konekshon ku manehá bou di influensia di alkohòl.
Hit & Run
Riba djabièrnè 23 di sèptèmber alrededor di 07.20 or di mainta polis a risibí notifikashon tokante un hit & run. Dos outo tabata bèk pa sali for di un lugá di stashoná na momentu ku nan a dal den otro. Shofùr di un di e outonan a sali for di su outo i insultá shofùr di e otro outo i despues a sigui kore. E kaso ta bou di investigashon.
Aksidente entre un bùs i un baiskel
Den oranan di mainta, riba djamars 27 di sèptèmber un aksidente a tuma lugá entre un bùs i un baiskel riba Kaya Grandi. E siklista a a kedá herida na su kabes kabes. Ambulans a transportá e siklista pa hospital pa tratamentu médiko. Departamento di tráfiko ta sigui ku e investigashon.
Bo a mira algu sospechoso? Yama 717 8000 òf e liña di tep anónimo 9310.


text:
E Cangreu Blauw ta pertenece na e clase di crustaceonan den e orden di Decapoda y e genero Cardisoma. Tur esakinan por zona hopi straño pero asina ta clasifica e diferente especienan pa haya sa e origen di nan antepasadonan.
E nomber scientifico ta Cardisoma Guanhumi. E ta un cangreu di tera, no di lama, y mayoria biaha di color blauw. Por aprecianan den areanan cerca di costanan mas tanto unda tin hopi matanan di mangel y cu e suelo ta humedo.
Den e relato aki Directie Natuur en Milieu kier ilustra con e Cangreu Blauw ta, unda nan ta biba, kico nan ta come, nan balor ecologico y e peligronan cu e cangreunan ta encontra.
Por identifica e Cangreu Blauw pa e siguiente caracteristicanan: un casca hancho y rondo; e parti ariba di su casca tin un bulto halto di manera gerijs; su wowonan ta pijlo ariba di color preto; su tenglanan (pianan parti dilant) ora e yega adulto ta desigual; uno semper ta mas largo y mas desaroya cu e otro. Mayoria biaha e tenglanan ta dos biaha mas grandi cu su casca. E pianan parti patras ta 4 cada banda y nunca ta mesun largo. Nan size ora di yega adulto ta pa e machonan 52mm y e hembra por bira 53 mm.
Nan colornan por diferencia un poco ora nan ta jong. Nan ta color maron, y den fase di transicion nan ta bira color biña of oranje. E hembra den temporada di pone webo ta bira geel of te hasta blanco. E cangreu tin un dimorfismo sexual (na unda ta reconoce si e ta macho of hembra) esaki kier men cu e machonan tin un abdomen cu un forma di e letter V of forma triangular.
E hembranan tin e parti abou rondo y e parti abou casi cubri ful, te na e rand di su casca. E cangreunan hembra ta yega madurez di reproduccion den 4 aña. E hembranan ta carga e webonan bou di su curpa pa ongeveer 2 siman, prome cu e cana bay pa lama na unda e ta laga esakinan bay. Un hembra di 50 gram por laga mas o menos 10,000 webo cay. Asina cu e cangreu drenta awa di lama, e webonan ta los y bira larva.
E temporada di pone webo por sosode te hasta 4 biaha den un aña entre e lunanan di juli y december, ora di luna yen durante 2 anochi. E cangreunan por mustra di tin menos actividad den temporada di secura y nan holnan ta mas tapa y asina cu tin mas yobida nan ta bira mas activo y ta sali.
E cangreunan ta biba mas tanto den cercania di lama of costanan, den e ecosistema di e matanan di mangel na unda e tera ta muha y di lodo. Nan ta coba buraconan te unda nan ta haya suficiente humedad pa nan desaroyo normal. E cangreunan ta come: matanan cu a decomoposita den lodo of cu a bira moli; insectonan lastrero; scorpion di mondi; resto di parhanan, y otro bestianan morto.E cangreu tin un balor ecologico halto pa e boskenan di e matanan di mangel cu tin na nos costanan. E conservacion di e Cangreunan Blauw ta crucial pa e preservacion di mangelnan, y nan ta organismonan cu no por keda afor di e candena di alimentacion. Nan ta yuda den e proceso di putricion di matanan y asina forma e suelo pa e crecemento di e matanan.
Claramente e cangreunan blauw ta na peliger na diferente momento di nan desaroyo. Un di e menasanan mas grandi ta hende. Den cultura di paisnan bisiña nan ta uz’e pa consumo y tambe pa comercio local. Esaki ta peligroso pa salubridad mirando cu no tin control di hygiena pa malesanan cu e especie por carga. P’esey mes hende No mester coi e cangrunan pa consumo. Pero tambe mester menciona cu door di desaroyo y trahamento di caminda sin tene cuenta cu crusamento di cangreunan, por limita nan di yega lama. Durante temporada di migra pa pone webo, e automobilistanan ta trapa e cangreunan na cantidad halto matando e hembranan cu ta carga cu webo pa bay pone. E pikimento di palonan (driftwood) na lama tambe ta stroba cremento di e cantidad di cangreunan. Na unda mayoria ta sconde den nan fase hubenil.
DNM ta suplica un y tur pa ta alerta, ya cu den e dianan aki lo bay tin crusamento di cangreunan blauw na Pos Chiquito. Sea asina bon di notifica nos inmediatamente via nos facebook page dnmaruba of yama 594-8706. Den e siguiente siman DNM lo saca informacion adicional tocante e esfuersonan pa cu e crusada di nos cangreunan blauw.


text:
Centro di Bario Brazil ta duna reconocemento na baluartenan di bario
Diadomingo 7 di December ta organisa un âBan Topaâ cu actividadnan manera âMens erger je nietâ , Domino ,Volleyball, un bon ambiente di Disco cu Continue Reading
Weganan di awe 17 Juni 2014
Weganan di awe ta: Belgium – Algeria 12 merdia Brazil – Mexico 3 pm Rusia – Korea Republic 6 pm Continue Reading
SIMAN DI VACUNACION DEN AMERICAS âVacunacion: hinca bo miho goalâ
Den cuadro di âSiman di Vacunacion den Americasâ Departamento di Salud Publico, Seccion Cuido Salud Hubenil (Jeugdgezondheidszorg) conhuntamente cu Wit Gele Kruis (WGK) ta organisa Continue Reading


text:
ORANJESTAD – Durante tratamento di presupuesto 2023 den Parlamento di Aruba, Minister di Labor, Energia y Integracion Glenbert Croes, a contesta preguntanan ricibi di Parlamentario Hendrik Tevreden y Parlamentario Arthur Vallejo pa locual ta varios situacion relaciona cu WEB.
Un di e preguntanan cu Minister Croes a ricibi ta, si tin costo mara na e Recipnan di e planta di Wartsila cu no por switch ainda pa gas. Pa cual Minister Croes a splica cu Recip 4 ta e unico cu por traha a base di gas. Recip 1, 2 y 3 lo costa 70 miyon florin adicional y lo tarda dos aña, pa e conversion pa gas tuma luga.
Tabatin mas pregunta acerca di e proyecto di Wartsila pa cual Minister Croes a haci uzo di e oportunidad pa coregi algun informacion incorecto cu el a provee durante e prome tanda den Parlamento. Minister Croes a splica lo siguiente: E proyecto di planta di Wartsila a costa 210 miyon florin, mas 70 miyon florin di ‘meerwerk’ cual ta haci e costo total yega 280 miyon florin. Esey no ta inclui tampoco e propio inversionnan cu WEB mes mester bay haci cu ta mas o menos 50 miyon florin. Segun Minister Croes a splica, loke ta fastioso di tur e informacion aki ta cu dia cu a contrata Wartsila, no tabatin niun ‘bidding’ cu a tuma luga pa e planta, siendo un proyecto asina grandi. Pues WEB a procede na scoge Wartsila sin un ‘bidding process’.
Minister Croes a compromete su mes cu ta bay scoge un compania (di renombre internacional) pa haci un investigacion pa haya sa e berdad y con ta bay remedia e situacion aki. ‘Loke cu a tuma luga ta un abuso, e planta ta caro y ta causando molester y daño na nos comunidad cual ta intolerabel y inacceptabel,’ Minister Croes a expresa.
Banda di esaki tin e cobransanan halto cu comunidad ta wordo confronta cu ne. Minister Croes a bisa cu e cobransa di dianan adicional, a hinca nos tur den brackets mas halto cual su persona ta haya ta incorecto, pa cual a pidi WEB y ELMAR pa coreccion. Elmar a bisa cu pa loke ta e forma con a aplica e aumento, nan a aumenta na un forma corecto, pero e 33 of mas dia cu a cobra no ta corecto y pesey nan a cuminsa duna opcion pa areglo di pago. Minister Croes a bisa cu e lo bay wak den ki forma e coreccion aki lo bay tuma luga paso ta inhusto cu pa motibo di cobra dianan extra, ta hinca henter comunidad den un gasto for di proporcion. Pa loke ta reduccion di tarifa y perspectivanan pa utilidad, ta spera cu den e 6 lunanan ora cu yega na re-evaluacion di e tarifanan, cu lo tin bon noticia pa comunica na comunidad.
Por ultimo, Minister Croes a remarca cu tur loke ta pasando na WEB, e forma di proceder cu algo asina importante ta un situacion sumamente serio cu lo percura pa e wordo atendi cu ne.


text:
Apresiabel Miembronan di Prensa,
Ayera nochi, durante e agasaho pa nos kampionnan riba Brionplein, CEO di UTS, sr. Paul de Geus, a hasi tur e hóbennan aki sumamente kontentu ku un tremendo regalo komo muestra di apresio.
E hóbennan aki a demostrá for di na Kòrsou kaba ku nan ta berdadero héroenan for di na momento ku nan a sa di NÓ entregá i bai 'all the way' kontra e ekipo di Puerto Rico i gana e título Kampion di Karibe. Ku e mesun desempeño aki di teamwork, nan a sa di logra e titulo máksimo ‘KampionMundial Senior League Baseball 2018’.
UTS pasando den tempunan difísil, lamentablemente no por a kontribuí i yuda e hóbennan aki for di un komienso, pero komo mustra di apresio i gratitut pa lokual nan a hasi pa nos pais, a opsekiá kada un di e hóbennan aki i tambe e ‘coachnan’, un Iphone 8+. Esaki ta kortesia di UTS i Boolchands. Aparte di esaki, UTS ta regalá nan tur mensualmente, durante 1 aña largu, 6 GB na data i yamadanan ilimitá pa tur numbernan fiho i selular di UTS. Un regalo ku sigur lo aportá na sigui mantené e bon komunikashon den tim.
Un biaha mas un kaluroso pabien na nos héroenan lokal. UTS ta sumamente orguyoso di boso.
© 2017 UTS N.V. All rights reserved.


text:
ORANJESTAD,Aruba
Diamars dia 24 di maart tabatin un reunion publico den Parlamento di Aruba den cual e presupuesto di anja 2020 di pais Aruba a ser trata. E presupuesto aki aunke el a yega 6 luna laat Parlamento tog a trat‘e den un tempo record. Esaki ta debi na e coronavirus COVID 19 y su consecuencianan pa nos pais. Gobierno a presenta un nota di cambio cu a modifica e presupuesto drasticamente. Aki tin un deficit di 1.3 biyon pa cual gobierno ke bai fia placa. Ademas gobierno a pidi pa modifica un ordenanza nacional. Por a nota con Parlamentarionan di tur signatura a uni y coopera pa e presupuesto por a ser trata. Wyatt-Ras no por a asisti na e reunion pa motibo cu e ta den “cuarentena” despues di a regresa for di un viaje na Merca. Den consulta cu su coleganan el a tuma e decision pa no bai e reunion. Su coleganan de Meza y Lampe tambe a notifica griffier di nan decision. Esaki pa cumpli cu loke ta prudente den e casonan aki cu DVG ta indica ora di bin di viahe di exterior. Segun e parlamentario ta importante pa banda di cuida nos mes pa nos cuida otro. Na momento cu presidente di Parlamento a anuncia cu Wyatt-Ras ta den cuarentena e parlamentario a ser aserca dor di cantidad di persona pa puntra p’e. Wyatt-Ras ta gradici tur cu a yama, manda whatsapp, e-mails y hasta a bin wak na su cas si e ta bon. Mervin Wyatt-Ras ta informa un y tur cu e ta den perfecto estado di salud y cu dentro di par di dia e “cuarentena” ta finalisa. Wyatt-Ras ta invita un y tur cu ainda ta yega di exterior pa tuma e cuarentena na serio. Keda cas pa 14 dia pa prevencion. Wyatt-Ras ta kere tambe cu nos mester mantene 2 meter di distancia for di otro y pa tur hende tuma e malesa aki na serio y keda nan cas y sigui consehonan di DVG encuanto higiena. E parlamentario aki desde januari di e anja aki a bin ta puntra minister di Salud encuanto e malesa aki y con prepara gobierno ta pa combati e malesa aki. Wyatt-Ras a haci alavez pregunta si tin un plan di contingencia y si ta controla na frontera. Ta te na maart e minister di Salubridad a bin Parlamento pa contesta preguntanan. Pa despues anuncia cu tin un caso cu a bira 2. Den tempo corto desde 13 di maart e cantidad di casonan a aumenta rapido te 17 caso cu e chens cu esaki lo aumenta mas ainda. E hecho aki ta preocupante, segun Wyatt-Ras, sabiendo nos capacidad limita di facilidadnan y material en comparacion cu otro paisnan. Ademas e consecuencianan laboral y social. Wyatt-Ras tin palabra di elogio pa tur dunador di cuido cu ta tuma riesgo pa nan bida pa atende cu casonan y den nan trabou diario. Ademas esnan cu ta mantene orden publico y esnan cu ta transporta otronan. Palabra di aprecio ta bai pa tur esnan cu ta traha den tienda, negoshinan y cu ta atende cu hende tur dia. Nos tur tin cu uni pa stop e malesa aki. Aunke ta dificil tin cu tuma distancia social pa nos por evita contagio.


text:
Enseñansa ta hopi mas cu djis inverti den renobacion y construccion di edificio y awo ta yega momento pa realmente pa haci un inventarisacion y analisa con nos por mehora e calidad di enseñansa den su totalidad. Desde aña 2000 a registra un enorme progreso den e meta relativo di educacion primaria universal. Na Aruba nos ta carece di cierto informacion basa riba investigacion concreto, pa analisa e situacion real. E meta pa logra un educacion di calidad pa tur, ta basa den e conviccion cu educacion ta un di e motornan mas poderoso y proba pa garantisa un desaroyo berdaderamente sostenibel.
Maneho di idioma cu ta relevante pa Aruba. No tin duda cu idioma ta algo bibo den un pais y mundialmente ta comproba cu un mucha ta siña miho den su idioma materno. UNESCO incluso ta boga pa esaki y actualmente na Aruba tin 2 scol cu e sistema curicular di scol multilingual, unda cu a demostra cu nos muchanan tin un resultado significativamente miho, specialmente riba e area emocional.
Papiamento ta un fundeshi sumamente importante y nos no mester pensa, cu introduciendo Papiamento den enseñansa, ta un menasa pa idioma Hulandes. E mitonan tocante cu; Papiamento NO ta un idioma of cu Papiamento bo no ta yega leu toch, no ta berdad! Papiamento ta un idioma y net contrario, Papiamento si por yuda nos muchanan yega mas leu cu idioma Hulandes y cualkier otro idioma.
Ta cientificamente comproba y UNESCO ta para completamente tras di esaki, cu: si un mucha desaroya su idioma materno riba nivel academico, e por siña cualkier otro idioma, uzando su idioma materno como su base. E problematica di idioma na Aruba, ta hopi mas grandi cu nos ta pensa y nos tin e solucion nos dilanti. Nos mester djis kere y confia den loke ta cientificamente y empiricamente comproba y loke ta miho pa tur nos muchananan. Djey nos mester brinda nan e espacio realmente pa desaroya tur nan potencialnan. No tin dato concreto ni investigacion tocante cuanto mucha ta faya den enseñansa, pa motibo di e idioma. Pero mi por garantisa boso, for di experiencia, cu hopi alumno ta na un nivel di scol actual, cu no ta door di nan inteligencia of capacidad, sino cu e problema cu idioma cu nan a encontra.
Si realmente nos kier mira un desaroyo positivo y exitoso den enseñansa, nos mester brinda nos muchanan e oportunidad pa nan por florece y siña nan idioma materno riba un nivel academico y no limita nan oportunidad, door di pensa cu nos ta stroba otro idioma of cu nan no ta yega leu cu nos idioma Papiamento.
Djis pa mi cita 1 ehempel: Pa 2 aña consecutivo, e miho graduadonan na nos scol secundario Filomena College Mavo, ta alumno cu a bin for di Prins Bernard School. Nan a haya pa 1 of 2 aña les di idioma Hulandes, di cual e alumnonan aki ta uza nan base di idioma materno pa siña Hulandes riba nivel academico. Ambos alumno ta scoge ‘exact pakket’ den examen klas y ta logra resultado sumamente positivo. Idioma ta algo bibo y continuamente ta den desaroyo y nos mester crea un desaroyo cu ta complimenta e necesidadnan di nos presente, sin compromete e habilidad di nos futuro generacion pa nan complementa nan propio necesidad.


text:
…Kòrsou tambe ta figura den e buki…
WILLEMSTAD- 15 di febrüari 2016 – Resientemente Ofisina di Turismo di Kòrsou (CTB) i Inter Continental University of the Caribbean (ICUC) a entregá Minister Rhuggenaath e buki “Contemporary Caribbean Tourism, Concepts And Cases”. E buki aki a ser produsí pa 3 outor di Karibe, esta Dr. Sherma Roberts, Dr. Mechelle Best, ámbos di Barbados i Dr. Acolla Cameron, di Trinidad & Tobago. E buki a keda entregá tambe na Presidente di Direktiva di CTB, sra. Jeanette Bonet i Dr. Valdemar Marcha, rektor-magnifikus di ICUC.
Kòrsou tambe a figura prominentemente den e buki, komo ku dos outor lokal, esta sr. Dino Daal MS i sr. Sidney Justiana MBA huntu ku MEO a kolaborá ku artíkulo pa e publikashon. Sr. Daal ku ta empleá na CTB i ta fungi komo dosente na entre otro ICUC a skirbi riba e tópiko “Tourism in the Dutch Caribbean – the Curaçao Experience”. Sr. Justiana a kontribuí ku un artíkulo riba e tópiko “The Socio Cultural Impacts of Tourism on Curaçao”.
E buki ta kontené 600 página ku informashon balioso riba vários aspekto di turismo di Karibe, skirbi for di kuater ángulo karibense, esta e eksperensia ulandes, franses, spañó i ingles. E buki ta intenshoná pa tantu studiantenan den e mundu akadémiko di turismo pero tambe pa profeshonalnan den turismo ku ta interesá pa eksplorá aspektonan diverso di turismo komo fenómeno global. E buki ta optenibel riba Internèt via Amazon.


text:
Strès i e Serebro
Kon Meditashon Trasendental por baha strès i mehorá funkshonamentu serebral.
Kon strès ta hasi daño na e serebro
Strès, preshon, kansansio, kome malu, alkohòl, i droga ta daña konekshonnan neuronal di e serebro entre e kortex prefrontal – osea Direktor Ehekutivo – i sobrá di e serebro. Ora bo ta demasiado kansá òf bou di strès mental òf físiko intenso, e serebro ta desviá di su sirkuitonan ehekutivo frontal rashonal ku ta esnan mas haltu i mas evolushoná. Komo konsekuensia, bo ta respondé na demandanan diario sin pensa; bo ta tuma desishon impulsivo, foi un bista limitá. Ora e Direktor Ehekutivo retirá, emoshonnan fuerte, manera miedu i rabia ta tuma kontròl, pintando bo bista di mundo negativamente.
Kon MT ta optimalisá e serebro
E téknika pa baha strès, no-religioso di Meditashon Trasendental (MT), ta duna eksperensia di sosiegu alerto, ku ta baha strès, fortifiká komunikashon entre cortex prefrontal di e selebre i diferente area di e serebro, i ta desaroyá funkshonamentu kompletu di e serebro. Komo resultado, e praktikadó di Meditashon Trasendental ta mustra funkshonnan ehekutivo mas fuerte, ku mas pensamentu ku propósito i toma di desishon ku vishon pa futuro. Ora e Direktor Ehekutivo ta kompletamente presente, e respuesta emoshonal na mundu ta mas balansá i apropiá.
Funkshonamentu ehekutivo débil
- Pensamentu débil
- Komportashon impulsivo, reaktivo
- Toma di desishon ku bista limitá
- Memoria di trabou pober
- Atenshon distraí
- Abusu di droga i alkohòl
- Pensamentu i aktuashon no-étiko
Funkshonamentu ehekutivo fuerte
- Pensamentu fleksibel, ku propósito
- Komportashon pro-aktivo, no-impulsivo
- Toma di desishon ku vishon pa futuro
- Memoria di trabou ekselente
- Atenshon fihá, enfoká
- Sin abusu di droga of adikshon
- Pensamentu i komportashon étiko
Fisiologia di strès
- Kansansio
- Preshon haltu
- Problema ku kome i drumi
- Sistema inmunológiko débil
Fisiologia salú
- Energia i vitalidat
- Sistema kardiovaskular adekuá
- Fisiologia balansá
- Funkshonamentu imunológiko fuerte
Emoshon no-balansá
- Outo-estima i outo-konfiansa abou
- Preokupashon, ansiedat, i miedu
- Emoshon superfisial i partí
- Relashon no stabil
- Depreshon
Emoshon balansá
- Outo-konfiansa i outo-estima sigurá
- Sintimentu di seguridat i pas
- Kompashon i empatia pa otro
- Relashon interpersonal saludabel
- Felisidat i optimismo
Investigashon Sientífiko


text:
WILLEMSTAD- 23 di ougùstùs 2019 – Resientemente Ofisina di Turismo di Kòrsou (CTB) i Curaçao Airport Partners (CAP) a konkluí otro eksitoso roadshow na Merka. Ku e meta pa kontinuamente oumentá e kantidat di bishitante for di Nort Amérika, tantu CTB i CAP a djòin American Airlines Vacations pa topa agentenan di biahe. E seshonnan a tuma lugá na diferente siudat e.o Forth Worth, TX, King of Prussia, PA i Charlotte, NC. Durante di e roadshow a duna e agentenan di biahe informashon aktualisá di nos destinashon. Un di e propósitonan primario di e roadshow aki tabata pa promové Kòrsou komo un destinashon tòp pa e próksimo temporada, miéntras ta sostené i promové buelonan di American Airlines pa Kòrsou.
CTB ta gradisí partnernan den sektor privá Curaçao Marriott Beach Resort, Renaissance Curaçao Resort & Casino i Sunscape Curaçao Resort Spa & Casino ku tambe a forma parti di e delegashon. A probechá e plataforma grandi di agentenan di biahe pa introdusí Dreams Curaçao Resort Spa & Casino. E delegashon di Kòrsou a topa ku 125 agente di biahe.


text:
organisá pa DER Touristikna diferente siudat na Alemania
WILLEMSTAD- 26 di yüli 2022 – Resientemente representantenan di Ofisina di Turismo di Kòrsou (CTB) a partisipá na un rekorido promoshonal di kuater dia na kuater siudat importante na Alemania kualnan ta; Wiesbaden, Nuremberg, Stuttgart i Cologne. E meta tabata pa re-konektá ku mas di 190 agente di biahe aleman durante un marketplace. Tambe a duna e agentenan di biahe un presentashon interaktivo tokante Kòrsou komo destinashon turístiko. Despues di kada presentashon CTB a tene un kues titulá “Dushi Quiz” pa asina di un forma diferente introdusí e atrakshonnan prinsipal di Kòrsou na e agentenan di biahe.
E rekorido a ser organisá pa DER Touristik, e operador di tour prinsipal na Alemania kual Kòrsou ta traha kuné. Esaki tabata e promé evento ‘live’ ku e operador akí a organisá despues di 2 aña i mei, pa promové destinashonnan den Karibe. Aparte di Kòrsou, e evento a konta ku partisipashon di tres otro isla Karibense.
CTB ta sigui invertí den e tipo di rekoridonan promoshonal aki ku e meta pa oumentá e kantidat di turista di estadia pa Kòrsou.


text:
CARACAS – Presidente di Venezuela Nicolas Maduro a ordena diahuebs pa instala basenan militar na e peninsula di Paraguana pa combati narcotrafico den e zona. E la splica cu e zona aki, situa den algun kilometer di Aruba, Bonaire y Corsou, ta un di e rutanan di e narcotrafico colombiano pa Europa. E la insisti pa Hulanda coordina cu Venezuela pa defende e teritorio unda tin un ‘coredor di narcotrafico’. “Mi ta haci un yamada na e embahador di Hulanda, gobierno local di Aruba, Corsou y Bonaire pa nan haci algo pasobra Venezuela ta haciendo un gran esfuerso pa proteha tur esaki y nos lo sostene esaki!’ e mandatario Venezuela a alerta segun e agencia di noticia EFE.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Tin un gran expectativa awe nochi pa e eleccion di Reina unda ta bay corona e di 65 Reina di Aruba su Carnaval. Den e celebracion grandi di e aniversario di nos Carnaval, tin e chens cu Aruba lo tin otro Reina cu dobel corona den e categoría di hubenil y grandi. Esakinan ta Kiziah Trimon representando TOB y Jeanissa Maduro cu ta representa Empire Group. Na aña 2013 Kiziah a ser corona como Youth Queen y Jeanissa a bira e ganadora di e corona como Youth Queen 2015.
Durante 65 aña di carnaval tin diferente mucha muher cu despues di a carga e corona di Reina Hubenil, a pone como e siguiente reto pa bay pa di dos corona. Sin embargo Maribel Andrade ta e prome Reina di Tripel Corona di e celebracion grandi di Aruba. Maribel tabata Reina Infantil 1994, representado Kids in Action, Youth Queen 2002, representando Revista Pan Cayente y Carnaval Queen 2010, representando TOB Carnival Group. Esaki ta algo hopi special pa Maribel y e ta contento di por a aporta na Carnaval di Aruba. Y ta sintie hopi afortuna, cu e tin un logro cu lo pasa pa historia di Aruba su Carnaval. Éxito na tur candidatanan cu ta competiendo tanto pa Youth Queen como Mrs. Carnaval 2019.


text:
Fraccion di MAS a dirigi un carta na Presidente di Parlamento cu e peticion pa e Minister di Enseñansa y Deporte, sr. Endy Croes manda e specificacion detaya di e aumento di 5.1 miyon florin di subsidio y reduccion di 1.9 miyon den ‘goederen en diensten’. Ta sumamente importante pa por ricibi esaki considerando e grito continuo for di mundo di enseñansa, na unda ta indica cu mester a corta den nan presupuesto di scol pa loke ta ‘school- en leermiddelen’.
Segun declaracion di e Minister cu a corta, pero no den ‘school- en leermiddelen’. Pa por haci e trabou corectamente mester por ta dispone di informacionnan veridico y no simplemente un declaracion politico di un Mandatario.
Na mesun momento a enfatisa riba e urgencia na unda a haci peticion pa comparti dicho documentonan cu Parlamento den lapso di un siman.


text:
KRALENDIJK- Bonaire Sport Federatie (BSF) ta hopi preokupá pa e efekto di e impuesto nobo pa bishitante, Visitor Entry Tax, riba deporte na Boneiru.
Den un karta ku BSF a skibi pa Kolegio Ehekutivo, ta ekspresá e miedu ku hopi di e trabounan duru di añanan ku a pasa lo bai pèrdí si atletanan mester paga esaki tambe, meskos ku turista. ‘’Komo representatie di mayoria federashon deportivo aki na Boneiru, nos kier a informá ku despues di a bai buska informashon i a konsultá, a bin resultá ku e impuesto aki lo hasi un daño grandi na deporte’’, asina presidente di BSF, Eric Soleana, a skibi
Soleana ta mustra tambe ku ya no ta fásil pa deportista yega Boneiru pa kuminsá, e si mester paga e montante di sea 10 dòler pa e islanan ruman, òf 75 dòler pa esnan ku ta bin for di mas leu, esaki sigur lo ta bai ti un impakto negativo.
Eksonerashon
Ta pesei Soleana, den su karta, ta hasi un apelashon riba Kolegio Ehekutivo pa eksonerá atletanan ku ta bin bishitá boneiru for di e Visitor Entry Tax aki.


text:
Kralendijk- Djadumingu dia 4 dia aprel a registrá un bahada bastante konsiderabel den a kantidat di kasonan aktivo di Covid-19 na Boneiru.
E kantidat di infekshon nobo ku solamente 9 persona ta mustra positivo, ounke mester mustra tambe riba e echo ku ta tiki hende a bai test: un total di 32 hende. E departamentu di Salubridat Públiko no ta sigur ainda si ta realmente ménos hende ku ta infektando na Boneiru, òf ku hende ta ménos motivá pa pasa tèst.
74 hende a rekuperá di Covid-19. En total tin 22 persona den hospital. Tin 16 persona hospitalisá na Boneiru. Tin 1 persona den hospital na Aruba i 5 persona den hospital na Colombia. E persona ku tabata hospitalisá na Kòrsou a bini bèk hospital na Boneiru.


text:
Coridja Stars Productions ta presenta un tremendo musikal ” Encanto and friends”
Coridja Stars Productions ta presenta un tremendo musikal ” Encanto and friends”
Un obra musikal presenta i produsi Kids & youth in action, E-Z party Solutions i Imelda Flower Creations direktamente for di Aruba ku un elenko di 46 artista ku ta konsistí tantu di mucha, tiner i adulto
Un bunita obra teatral hopi kolorido i fasinante, spesialmente pa tur nos muchanan di Kòrsou. Un i tur ku mira e obra aki lo keda enkantá.
E show ta konsisti di kanto, baile i tur e charactersnan manera Sonic, Paw Patrol , L.O.L, Rio, Mickey and minnie, Chipmunks.
Tur esalki lo tuma lugá dianan 28 i 29 di òktober, di 7or pa 9or di anichi na Sentro pa Desaroyo dr Israël Leito, Barbadosweg # 10 Buena Vista.
Karchinan ta optenibel na Boekhandel Mensing Caminata i 24 uur uit de muur na rason di fl 25,-
Un invitashon spesial di parti di Coridja Stars Production, pa buska bo karchi pa mira e bunita obra aki huntu ku famia i amigunan
Nos ta spera di a informa boso sufisiente.
Atentamente,
Anatefca Isenia-Djaoen
Presidente
Coridja Stars Productions


text:
E ranchonan di piscado na Colony cu capa di verf nobo en cooperacion cu Santa RosaColorido. Asina e ranchonan di piscado na Colony ta kedando awor cu nan a haña un capa di verf nobo. Despues di hopi tempo esakinan ta wordo pinta atrobe.
Esaki ta danki na e aporte di Fundacion Centro di Pesca Hadicurari, kende cooperando cu Santa Rosa, a provee materialnan necesario pa personal di e sección di pesca mantene e area y facilidadnan di e piscadonan.
Esaki riba peticion di Minister Chris Romero, kende tambe a pidi e fundacion Centro di Pesca Hadicurari cooperacion pa denter di poco drecha e staca cu ta sirbi e piscadonan como guia pa drenta den e bahia.
Directiva di Fundacion Centro di Pesca Hadicurari, bou guia di presidente Arthur Giel, ta contento di por aporta un biaha mas na yuda piscadonan y centronan di pesca rond Aruba. Den pasado e fundacion a aporta na completamente renoba piernan na Oranjestad (Rancho), Spaans Lagoen, Barcadera y Colony.
Ademas na Spaans Lagoen a remplasa varios rancho y converti esakinan den un centro moderno y organisa cu mas facilidad.Den futuro cercano por spera mas cooperacion cu Santa Rosa pa mehoracion di centronan rond Aruba y asina sigui cumpli cu su meta di yuda piscadonan di Aruba.


text:
Traha serka KPC
Nos ta buska abo!
Semper bo a deseá di bira polis, pasó sirbi i protehá ta bo vokashon? Òf ya ba mira bo mes den e unifòrm blou yen di stail ayá? E ora ei esaki ta bo chèns pa solisitá na Kuerpo Polisial Kòrsou pa bira polis.
Bo ta òf bo tin:
- un estudio finalisá riba nivel MAVO D, LTS T-stroom, VSBO TKL, HAVO, VWO, SBO 2 òf mas haltu;
- un reibeweis B;
- por lo ménos 17 aña di edat;
- un largura di por lo ménos 1.70 m (hòmber) òf 1.68 m (muhé);
- un komportashon intachabel;
- e nashonalidat Hulandes.
Ademas bo:
- tin e abilidat i deseo pa siña hopi mas;
- sa kon pa kolektá/analisá informashon;
- tin abilidat di ekspreshon verbal i por eskrito;
- gusta tuma inisiativa, tin hopi kurashi, pero ta konsiente tambe di riesgo;
- ta desidido, pero tambe fleksibel;
- bida i rosea ta e spiritu di tim;
- sa kon pa perseverá;
- integridat i resistensia kontra strès ta bo “nòmbernan mei mei”.
Loke nos ta ofresé:
- un estudio básiko pa polis;
- durante bo estudio bo ta haña un salario konforme skal 4 (P);
- un funshon den un organisashon dinámiko.
Solisitá awor pa bira polis


text:
Punto di Notifikashon Kuido di Salubridat
Riba 4 di mei 2015, e Punto di notifikashon Kuido di Salubridat Hulanda Karibense a wòrdu habrí na Boneiru, Sint Eustatius i Saba. Serka e punto di notifikashon e habitantenan di e tres islanan por akudí ku señalnan tokante e kalidat di kuido i ku preguntanan tokante e posibilidatnan pa prosesamentu di kehonan tokante e kalidat di kuido.
E punto di notifikashon ta independiente di e dunadónan di kuido i a wòrdu instalá dor di e Inspekshon di Salubridat. Riba kada isla e punto di notifikashon ta establesé den e ofisina di RCN.
Referimentu
E punto di notifikashon no ta solushoná problema e mes, pero ta yuda esun ku tin pregunta mas aleu, por ehèmpel dor di duna informashon òf dor di referí na e persona òf instansia korekto pa tratamentu di un keho òf notifikashon. Preguntanan por ta por ehèmpel:
- Kiko mi por hasi si mi tin un keho tokante un dunadó di kuido?
- Kon mi ta entregá un keho ofisial serka un dunadó di kuido?
- Serka ken mi por duna un señal tokante e kalidat di kuido?
- Kon mi ta demandá daño i perhuisio?
Dependiente di kiko un hende ke alkansá ku dunamentu di un señal òf entrega di un keho, e punto di notifikashon por hasi un referensia. Esaki por ta na e dunadó di kuido mes, un funshonario di keho, un komishon di keho, e Inspekshon di Kuido di Salubridat òf – ora ta deseá daño i perhuisio – na hues.
Kiko un hende ke alkansá ku un keho òf señal?
Ehèmpelnan di kiko un hende ke alkansá ku un keho òf señal ta:
- Mi ke un diskulpa
- Mi ke rekonosementu di mi keho, mi ke wòrdu tendé
- Mi ke prevení ripitishon pa mi mes i pa otronan
- Mi ke kontribuí na un bon salubridat dor di duna un señal
- Mi ke un deklarashon tokante e valides di e keho òf mi ke un medida
Konsulta di e Punto di notifikashon ta grátis.
Unda un hende por akudí
Riba kada isla e Punto di notifikashon ta den e ofisina di RCN. Bo por yama na telefòn tambe òf tuma kontakto via un e-mail. Aki bou e datonan di kontakto ta pará pa kada isla:


text:
ORANJESTAD,Aruba
Tabata un momento di orguyo y un sentido di trankilidad bou di e directiva y
personal di Dr. Horacio E. Oduber Hospital, ora mira con ta baha carga
conteniendo mashinnan pa hala rosea, tubonan y hermentnan medico pa por
maneha un camber di Cuido Intensivo (ICU). Awor aki caba tin capacidad extra,
pero Aruba kier ta sigur di ta bon prepara den caso cu mester atende grupo grandi
di pashentnan malo cu reto pa hala rosea den ICU den cuadro di Coronavirus.
Freek Korver, Presidente di Hunta di Directiva di Hospital, representante di Gobierno
y DVG, algun miembro di staf y personal di HOH tabatey personalmente pa acepta
e cargamento aki na Hospital diasabra atardi. El a splica cu ya caba tabatin 22
unidad di ICU den operacion, cu ta ekivalente na proporcion, cu 2500 unidad na
Hulanda. Esey ta mas cu tres biaha e capacidad normal cu semper tabatin na
Aruba, cu tabata 6 unidad.
“Nos ta hopi gradici na Gobierno di Hulanda pa e donacion aki pa reforsa cuido
den Caribe Hulandes den caso cu e cantidad di pashent di Coronavirus aumenta.
Nan a manda 30 unidad pa Caribe Hulandes, di cual 12 pa Aruba, 12 pa Corsou y 6
pa Boneiro. Esaki ta hiba Aruba na un siguiente nivel den capacidad adicional pa
por cuida pashentnan cu problema di halamento di rosea”, asina Freek Korver a
enfatisa.
Claro cu Hospital ta convenci cu, e determinacion di comunidad di Aruba pa keda
cas y evita mas plamamento di e virus, cu Hospital no lo mester uza e unidadnan ey
mes. Nan lo tey den un forma preventivo, si acaso Aruba haya un brote di cual hopi
hende haya sintomanan pisa cu complicacionnan serio pa motibo di Coronavirus.
Dr. Horacio E. Oduber Hospital ta conta cu mas o menos mil empleado, cu na un
forma profesional y dedica, ta brinda cuido na tur e pashentnan cu diariamente ta
bishita Hospital sea pa tratamento di un rato of cu mester keda interna pa mas
largo. Ultimo luna tur funcion den Hospital a traha extra duro di un forma preventivo
pa asina tin suficiente material, protocolnan a ser traha pa tur hende ta riba mesun
liña, trainingnan a ser duna y mucho mas pa asina si mester yega asina leu por
brinda e cuido necesario na tur pashent.


text:
ALERTA : E kalidat di airu aktual no ta saludabel, debí na stòf di Sahara.
Willemstad - Debí na e stòf i santu di Sahara ku a drenta nos region den fin di siman, Caribbean Weather Center ta alertá pa mucha i hende grandi ku tin problema ku respirashon òf ku ta sufri di malesa manera asma, pa evitá di ta pafó durante e próksimo oranan.
Varios isla, entre otro Kòrsou, Aruba i Bonaire tambe eksperensiando un kalidat di airu ku no ta saludabel aktualmente. Por nota esaki den visibilidat pafó tambe. Sinembargo den e dianan ku ta sigui, gradualmente e kalidat di airu lo mehorá. [fuente : Caribbean Weather Center]


text:
Stanley Clementina, “E mucha ta mane komehein”
E talentoso kompositor i kantante Stanley Clementina ta bèk na Kòrsou pa lansa e single ‘Komehein’, e di dos single fo’i di su debut albùm ku lo keda lansa e zomer aki. Komehein ta un kantika yamativo ku ta papia un dama ku ta duna su atmiradó doló di kabes so! “E mucha ta mane komehein”, Stanley ta lamenta! Stanley lo ta na Kòrsou pa algun presentashon i alabes lo kolaborá ku algun talento lokal durante su estadia. Skucha ‘Komehein’ den nos Trendsz playlist riba nos frontpage. #TrendingArtist


text:
WILLEMSTAD- 28 ougùstùs 2014:- E kompania di aviashon Rutaca Airlines a kuminsá bula Kòrsou entrante 28 di ougùstùs ku buelo dos bes pa siman entre Caracas, Venezuela i Kòrsou. Kòrsou ta e promé destinashon internashonal pa Rutaca Airlines te ku awor nan tabata bula den Venezuela so. Na mes momentu Rutaca Airlines ta bira e di 4 kompania ku buelo entre Venezuela i Kòrsou. Na yegada di e promé buelo a hiba palabra Minister di Desaroyo Ekonómiko, sr. Stanley Palm i tambe Vice Presidente di Operashon di Rutaca Airlines, sr. Edwin Nuñez.
Rutaca Airlines lo bula pa Kòrsou riba djaweps i djadumingu i lo hasi uso di un boeing 737-200 ku un kapasidat di 118 stul. Brindando buelonan riba e dianan stipulá ta sigur ku lo por akomodá gran kantidat di biahero. Rutaca Airlines su base ta na Ciudad Bolivar, Venezuela. E kompania di aviashon ta konsistí di un flete di 14 avion ku ta realisá únikamente buelonan doméstiko.
Ofisina di Turismo di Kòrsou (CTB) ta mira e importansia di mas airlift entre Kòrsou i Venezuela pa e motibu ei ta sigui traha pa amplia e kantidat di buelonan pa nos isla. CTB i Curaçao Airport Partners (CAP) ta yama Rutaca Airlines un kaluroso bon bini i ta spera di por konta ku un fluho di turista kontinuo for di Venezuela.


text:
WILLEMSTAD- 22 di novèmber 2018 – Resientemente Riachuelo, un di e kasnan di moda di mas grandi na Brazil a lansa su kampaña pa verano 2019. E ‘photo shoot’ a tuma lugá aki na Kòrsou den luna di sèptèmber último i a konta ku trabou di un ekipo ku a konsistí di 12 modelo i 28 profeshonal brasilero entre otro kamarógrafo, fotógrafo, direktor di produkshon i mas. E kolekshon pa verano 2019 yamá ‘Resort Collection’ ta dirigí riba e dama yòn.
E ‘photo shoot’ realisá na Kòrsou ta resultado di un kolaborashon entre Ofisina di Turismo di Kòrsou (CTB) i Riachuelo. E foto- i videonan ta mustra e diversidat di Kòrsou. Riachuelo (RCHLO), e kas di moda di mas grandi na Brazil tin un impakto i alkanse inmenso den komunidat brasilero; ideal pa promoshon di Kòrsou komo destinashon turístiko. Riachuelo tin aktualmente 300 pakus repartí riba e 27 estadonan na Brazil. Pa luna tin mas di 25 mion persona ta bishitá e pakusnan. E impakto publisitario direkto di Riachuelo ta grandi pa Kòrsou, entre otro via nan newsletter kual ta keda distribuí pa 22 mion persona mensualmente, nan wèpsait kual ta risibí alrededor di 8 mion bishita pa luna i nan ‘blog’ ku tin un alkanse di 160 mil ‘page views’ pa luna. Pa loke ta trata sosial media, Riachuelo tin 6.100.000 siguidó riba Facebook, 3.700.000 siguidó riba Instagram, 144.000 siguidó riba Twitter i 290.000 siguidó riba Youtube.
E tim di produkshon a hospedá na Santa Barbara Beach & Golf Resort durante di un siman, i tur dia tabata traha di akuerdo ku un skema di produkshon. E seshonnan di produkshon a tuma lugá na: Santa Barbara Beach & Golf Resort, Blue Bay Curaçao Golf & Beach Resort, Kura Hulanda Village and Spa, Mundo Bizarro, kayanan di Willemstad i finalmente tambe a bishitá Klein Curaçao.
Ademas e kolaborashon di CTB ku Riachuelo lo enserá tambe distribushon di 40.000 foyeto den pakusnan di Riachuelo na São Paulo, Rio de Janeiro, Minas Gerais, Brasilia i Manaus. Tambe lo rifa un pasashi pa Kòrsou bou di e 50.000 empleadonan di Riachuelo. Lo introdusí ademas un paginá spesial ku informashon di Kòrsou riba e wèpsait di Riachuelo, www.riachuelo.com.br. Spòtnan promoshonal di Kòrsou lo pasa riba Riachuelo Radio i videonan promoshonal di Kòrsou i di Santa Barbara Beach & Golf Resort lo pasa riba Riachuelo TV den e mas di 300 pakusnan di Riachuelo na Brazil.


text:
Kiev - e stat mas grandi Ta ukraina, e kapital, e Dat di vários siglonan i Meresé un atenshon spesialKada stat tin su mes Karakterístika, i kiev no ta Di excepcion. Na promé lugá, e ta Un di e sentro mundial Di variedat kultural i sosial Di moveshon. Den e siglo kiev a Skohe e stat mas grandi Di oropa, ku su populashon No paris i andre. Mira, pa promé biaha ta Kiev, e tranvía electro efektivo Mas hundu ta e temporada Di meta di real, bo Hundu ta matros, i esun Di mas popular, i e No ta kòrda e famoso Poste di kiev.
Awe kiev - ta un tintorero Skina di ukraina, ku nan Karakterístika i di via.
E entregá na inmediato di Video riba liña di kibra Di fineb Leon - Kòrá sin publicaPor fabor tene na kuenta Ku boso mes por cambia E bakinan di radiodifusión den Servisio di Bakinan. Kada cual ta konserní ku Nan orígen, por ta e Kalidat, e calidad, meskos ku E idioma den e a Jega, pa conta e kibrá. A deseá ku disfruta di Mira den inmediato nina den Nos lugá, ib. E entregá na inmediato di Video riba liña di kibra Di fineb Leon - Kòrá sin publica.
Por fabor tene na kuenta Ku boso mes por cambia E bakinan di radiodifusión den Servisio di Bakinan.
Kada cual ta konserní ku Nan orígen, por ta e Kalidat, e calidad, meskos ku E idioma den e a Jega, pa conta e kibrá. A deseá ku disfruta di Mira den inmediato nina den Nos lugá, ib.


text: Baseball di juventud a start bek cu planificacion desde di e pandemia cu a dal e deporte stima di nos hobennan duro. Durante e dia 11-14 di november pasa e reunion anual di CARIBBEAN ZONE a tuma lugar na Republica Dominicana. Aruba Pony a worde representa pa Sr. Benjamin Francees cu ta e cara di PONY na Aruba unda den anja nan anterior a zorg no menos cu 4 Serie del Caribe na Aruba mes, unda varios pelotero di Aruba a hanja oportunidad pa hunga weganan internacional na Aruba mes. Pais nan cu a participa ta Bonaire, Curacao, Venezuela, Ecuador, Colombia, Panama, Costa Rica, Honduras, Salvador, Nicaragua, Puerto Rico, Republica Dominicana, Sint Maarten y Aruba. Pony Baseball Aruba Foundation lo crea mas oportunidad pa mas mucha Arubiano jega mas leeuw den Caribe y World Series. E president di Aruba Sr. Benjamin Francees ta sumamente contento cu e resultado y desicion nan cu a tuma conhuntamente pa e zona di Caribe. Bonbini na temporada nobo di baseball 2021-2022


text:
E aña aki un biaha mas FADA lo tin su famoso siman di bisti Cinta Cora. FADA pa mas di 25 aña caba ta forma di Siman di Cinta Cora, unda cu esaki a cuminsa hopi pasa door di e famianan di D.E.A. cu tabata bezig ta investiga tur loke ta droga, traficacion, tabaco y traficacion ilegal.
Pero lamentablemente despues di cuater aña di tabata traha undercover, nan a gara e persona aki y unda cu nan a likid’e. Ruliënne Arends, Trahado Preventivo na Fada a bisa cu famia di D.E.A. tabata kier a bin c’un forma di record’e pa tur e esfuerso cu el a haci den e parti di adiccion, su lucha y eynan ta unda cu su famia y amistadnan a cuminsa usa loke ta e cinta cora. Tur aña esaki a crece bira mas grandi. FADA naturalmente a cuminsa join e evento aki y esaki ya caba pa 25 aña nan ta join diferente team rond di mundo, nan tambe tin nan cinta cora.
En conexion cu esaki, pa di dies aña FADA ta bay tin nan famoso Siman di Bisti na Locura. Mescos cu tur aña, esunnan cu ta tras di loke ta siman di cinta cora ta scoge un lema. Con ta scoge e lema? Diferente scol ta participa y nan ta saca un lema ganado. E aña aki e tema ta ‘Celebrate Life, Live Drugsfree’. Esaki a cay den bon tera pa FADA ya cu pa di dies aña nan ta celebrando e Siman di Bisti na Locura.


text:
E renuncia di Bill Gates na 2020 na e directiva di Microsoft a produci despues cu e hunta di bufete di abogado a investiga un relacion romantica cu un trahado di Microsoft, segun informe di The Wall Street Journal.
Durante investigacion, algun miembro di e hunta a dicidi cu no ta adecua cu Gates ocupa e cargo di director di compania di software cu e mes a funda y dirigi pa decadanan. Gates a renuncia prome cu completa e investigacion.
Segun Microsoft a ricibi un denuncia na mita di 2019 caminda Gates a busca pa cuminsa un relacion intimo cu un trahado na 2000. E comite a revista e denuncia cu yudansa di bufete di abogado externo pa realisa un investigacion, Microsoft a brinda yudansa na e persona cu a pone denuncia.
Den e declaracion, vocero di Gates a bisa cu e tabatin un aventura 20 aña pasa cu a caba den un amistad. E decision di Gates pa laga e hunta no tabata relaciona cu otro asunto. El a expresa cu kier a pasa mas tempo den su filantropia.
E storia di The Wall Street Journal a publica despues di cu The New York Times a informa cu Gates a desaroya un reputacion di conducta cuestionabel relaciona cu trabou. Nan a infora cu persona cu conocemento directo cu nan cu Gates tabata persigui hende muhe cu tabata traha p’e na Microsoft y Fundacion Bill y Melina Gates.
The New York Times no a duna nomber di persona involucra. E vocero di Gates a bisa cu nan ta extreadamente decepciona cu nan a publica cosnan falso di e causa, circunstancia y cronologia di e divorcio di Bill Gates.
Na cuminsamento di luna, Melinda Gates, casa di Bill Gates y co-fundador di e fundacion, a solicita pa divorcio. Na un comunicado el a anuncia e separacion. Despues di a pensa, traha duro pa nan relacion, a tuma decision di divorcia. Bill Gates ta un di persona mas rico na mundo.


text:
Promé Minister Gilmar Pisas a hiba palabra i hasi apertura di Daboussi Motors
Publiká riba 27 Novèmber 2021
Willemstad – Promé Minister Gilmar Pisas a hiba palabra i hasi apertura di Daboussi Motors dia 27 di novèmber 2021.
Na e apertura aki tabatin presente Minister di Desaroyo Sosial, Labor i Bienestar Ruthmilda Larmonie-Cecilia, Minister di Desaroyo Ekonómiko Ruiandro Cijntje i Minister di Finansa Javier Servania.
Daboussi Motors ta un agensia di outo ku ta ofresé e marka di outo Changan, un marka “state owned” di China. E propetario ta un yu di tera.
Aki na Kòrsou e marka aki ta nobo, pero e marka ya ta riba merkado pa mas ku 150 aña rònt mundo.
E ta un marka di outo full ekipá, ku ta ofresé 5 aña di garantía i ku prijs nan hopi mas abou. Esaki ta di aploudí, ya asina nos hendenan por yega mas fásil na un outo nobo.
E Gobièrnu aktual a bini ta demostrá ku e ta duna honor, rèspèt i rekonosementu na tur hende ku ta sigui kere den Kòrsou, sigui invertí den Kòrsou i aportá na nos ekonomia.
Aki ta trata di un grupo ku no a dependé di fondo di Gobièrnu pa start un agensia di outo i ku ya a bende alrededor di 30 outo den apenas 2 luna.
Durante di e anochi a hasi donashon na diferente instansia for di nos komunidat.
Ora un hende òf grupo invertí den Kòrsou esaki ta nifiká ku nos ekonomia ta kuminsá move i ku kosnan ta bai sigui move den un bon direkshon.
Un di e metanan kardinal di e Gobièrnu aktual ta pa e ekonomia move i krese.
Ora esaki tuma lugá lo krea mas oportunidat di trabou pa mas yu di tera, loke tambe ta un punto stratégiko di e Gobièrnu aktual.
Mas yu di tera por tin un entrada ku lo yuda nos hendenan pa por hiba un bida na un nivel mas akseptabel i tin e posibilidat pa por yega na tur loke nan ta deseá den un forma hustu.
Pues tur ku ta aportá na nos ekonomia i òf yuda e Gobièrnu aktual pa e por logra tur e kuater puntonan stratégiko kuta keda deskribí den e Akuerdo di Gobernashon, por konta ku presensia, sosten moral i kualkier pèrmit ku tin mester pa por sigui invertí den nos Pais.
E ministernan di e Gobièrnu aktual lo sigui hasi tambe tur esfuerso pa ta presente na tur apertura di kualkier proyekto i òf negoshi nobo, kòrta tur sinta ku mester kòrta tur kaminda na e aperturanan aki, debí ku aki ta trata di hendenan ku ainda ta kere den nos País i ku ainda ke sigui invertí i aportá na un kresementu positivo di nos ekonomia.
Promé Minister a ekspresá gratitut i felisitashon na nòmber di Gobièrnu di Kòrsou i a ekspresá di ta sumamente kontentu di mira e tipo di desaroyonan positivo aki i di sa ku ainda tin hende ku ta tuma riesgo na benefisio di nos komunidat.


text:
Siglo 19
Om
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Siglo 19 (tambe siglo diesnuebe òf siglo XIX) ta kuminsá dia promé di yanüari 1801 i ta kaba dia 31 di desember 1900 Siglo 19 ta e di nuebe i penúltimo siglo di e dos milenio den kalènder gregoriano. Ta ta wòrdu yamá e siglo di industrialisashon.[1]
E époka ta karakterisá fundamentalmente pa su kambionan grandi, entre nan kambionan sosial. Sklabitut ta wòrdu abolí den gran parti di Oropa i Amérika. E promé i di dos revolushon industrial (ku tambe ta kai parsialmente den siglo 18 i siglo 20 respektivamente) a kondusí na urbanisashon den forma masal i nivelnan mas altu di produktividat, benefisio i prosperidat. E imperionan islamita ta kai den dekadensia i e imperialismo oropeo ta someté gran parti di e region sùit i sùitost di Asia i kasi henter Afrika na un régimen kolonial.


text:
Indianenweg – Diahuebs anochi den careda di 9:15 colega di Prensa Joshua Bryson a haye envolvi den un accidente bayendo bek su trabou.
Na e sitio nos a papia cu ne un rato y segun e la conta nos e Toyota Yaris maneha pa un homber lo a cera brake diripiente su dilanti. Aki ta unda cu e no por a haci nada mas y ta dal basta duro tras di e Yaris.
Chauffeur di e Yaris pa un of otro motibo lo a sali di e auto y cay abou, net momento parse cu polis a yega.
E accidente lo a pasa den porta di garage, unda e Yaris probablemente lo mester a bay drenta.
Despues di keda sinta y drumi ariba acera por a mira polis y e chauffeur cana drenta cura di e cas.
Polis di trafico e compania di seguro a presenta.
Daño material ta hopi.
Nos ta desea Joshua tur cos bon.


text:
Vice Presidente di Parlamento Sr. Alan Howell a bira e lider nobo pa partido POR.Parlamentario Howell su mision ta pa reforma e partido y e directiva di partido. Presenta un lista di candidatonan, entre otro hoben y professional, cu ta dispuesto pa traha duro y hiba nos pais dilanti.Importante ta pa presenta na comunidad un...
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Alan Howell: Mi lo reforma partido POR por completo
Andin Bikker: a traspasa liderasgo di POR pa generacion mas hoben den persona di Alan Howell
Den un reunion extra ordinario via Zoom, partido POR a bay den forma unanime di acuerdo cu traspaso di e liderasgo di POR pa Parlamentario y Vice-Presidente di Parlamento, sr. Alan Howell. Andin Bikker, cu ja desde aña 1997 a cuminsa participa na eleccion y desde 2004 a bin ta haci esaki for di posicion...
Entrante dialuna 22 di februari 2021 Ta cuminsa vacuna nos adulto mayor di 60+
ORANJESTAD, Aruba –20 februari 2021: Segun e plan National di vacunacion, contra COVID-19, dialuna dia 22 di februari ta cuminsa vacuna esnan di 60 aña bay ariba. Entrante mayan diadomingo 21 di februari e invitacionnan lo cuminsa sali pa comunidad indicando e dia, orario y localidad na unda e persona mester acudi pa ricibi su...
E miho reconocemento di un persona ta ora e ta na bida.
Parlamentario Alan Howell Parlamentario Alan Howell ta di opinion cu no tin un miho reconocemento cu reconoce y balora e persona tanten cu e ta na bida. Esaki el a expresa durante e ceremonia na unda a reconoce Xander Bogaerts cambiando e nomber di Pieter Boer School situa na San Nicolas pa Scol BasicoXander Bogaerts.E...
Registra pa bo vacuna di COVID-19
Tuma nota di e diferente formanan pa regista Desde 1 di februari comunidad por a cuminsa registra pa e vacuna di COVID-19. E prome forma di registracion cu a wordo informa na comunidad ta via Aruba Health App. Pa registra via Aruba Health App mester download esaki den Play of Apple store y sigui e...
“Den cada detaye cu e gobierno aki por duna nos ciudadanonan un rosea, nos lo sostene esaki”
Parlamentario Alan Howell “Den cada detaye cu e gobierno aki por duna nos ciudadanonan un rosea, nos lo sostene esaki”. Esaki ta palabranan di Alan Howell durante conferencia di prensa, e ta referi aki na e echo cu Minister Dangui Oduber a postpone e introduccion di e lista positivo nobo di remedi, despues cu Fraccion...
Pre registracion pa vacuna a cuminsa
Minister Dangui Oduber Aruba ta den pleno prepracion pa ricibi e prome lote di vacuna. Minister Dangui Oduber a anuncia cu dia 15 februari 2021 e promer vacunanan lo ta yegando Aruba. E promer vacunanan cu Aruba lo ricibi ta di Pfizer cu a resulta, te na e momentonan aki, un di esunan mas efectivo....
Parlamentario Alan Howell: Ta manda yama tur minister den Parlamento
E tres mutacionan di e virus por hasi viahamento den avion mas riesgoso pa ser contagia
E mutacion nobo di covid-19 haya na Zuid Africa, Inglatera y Brasil ta 70% mas contagioso cu e prome virus di covid segun expertonan y esaki ta motivo di preocupacion pa e industria di aviacion y por afecta nos turismo si esaki realmente ta asina. Expertonan ta haciendo diferente estudionan di e tres mutación di...
Variante nobo di Covid Brasilero lo por infecta personanan cu ya a recupera caba di Covid
- 1
- 2


text:
Publiká riba 10 Yüli 2020
WILLEMSTAD – Despues di e reunion di Konseho di Minister di Reino ku a tuma lugá djabièrnè 10 di yüli 2020, Promé Minister Rhuggenaath a informá ku no a yega na un desishon ainda tokante e di 3 transh di fiansa pa Kòrsou. Esei ta nifiká tambe ku no tin desishon, ni un akuerdo ainda riba e kondishonnan pisá mará na esaki. Un desishon definitivo ta keda posponé por lo pronto.
Di e forma aki Gobièrnu di Kòrsou ta haña tempu pa por fiha posishon i posibelmente presentá adaptashonnan òf alternativa na loke Hulanda a proponé. Esaki ta importante pa Kòrsou, ya ku pa por yega na un posishon ku tin e respaldo di komunidat, mester konsultá ku tur órganonan di konseho i tambe Parlamento di Kòrsou. Esaki simplemente no tabata algu realístiko den e korto tempu di 4 dia ku tabatin disponibel promé ku e reunion di Konseho di Minister di Reino di awe.
Kòrsou lo mustra e resultadonan di e trabounan ku a bin ta hasi pa kumpli ku e eksigenshanan den kuadro di e di 2 transh promé ku 15 di yüli, kual ta konfirmá e disponibilidat i nesesidat di Gobièrnu di Kòrsou pa bini ku reformanan i adaptashonnan riba término mas kòrtiku posibel den kuadro di e krísis ku COVID-19 a kousa. Por lo pronto no tin un temporada fiho stipulá pa yega na e posishon di Kòrsou, pero for di awor Gobièrnu lo kontinuá inmediatamente ku e siguiente pasonan nesesario pa sinta ku Parlamento, vários gremio i órganonan di konsulta.
Gobièrnu di Kòrsou ta pidi komunidat pa sintonisá e kanalnan ofisial di Gobièrnu i tambe tur media lokal awe 10:30’or di mainta, pa sigui un seshon virtual “live” ku Promé Minister Rhuggenaath.


text:
Oranjestad-Durante un conferencia di prensa dialuna mainta Minister di Otmar Oduber a splica mas riba e desicion di Gobierno pa otorga un toezegging na Tierra del Sol (TDS) pa construccion di un hotel 5 strea.
Minister Otmar Oduber a splica cu manera ta conoci TDS a pasa den bastante turbulencia den e ultimo 10 pa15 añanan, unda na diferente ocasion tabatin diferente gruponan, cu ta keda cerca di e mesun famia, cu a opera TDS e ultimo añanan. Sin embargo na final di 2012 y cuminsamento di 2013 a cuminsa mustra den e direccion cu no por mantene e maneho di TDS mas den e forma actual, unda cu na diferente ocasion acerca Gobierno for di e tempo ey caba pa mira kico y con nan por intermedia.
Gobierno na su turno a mustra riba e diferente puntonan cu e lo kier mira e grupo aki cumpli cu ne, na momento cu haci un peticion di nobo pa un hotel den e compleho di TDS. Ta asina cu den pasado, rond di aña 2005 – 2006, ya caba un tipo di permiso a wordo otorga pa construccion di un hotel, pero e tempo ey no a logra ehecuta e compromiso cu e Gobierno anterior a duna. Esaki a conduci cu recientemente den corte a pidi pa pospone pago di debenan dor di e tres propietario di TDS cu a bini hunto.
A traves di e e curator a haci cierto calculacionnan y a laga traha un rapport manera tabata e condicion for di algun aña pasa na e grupo, dor di un compania renombra, Atlas, cu ta esun cu a prepara e documento financiero, pa cual nan a bay corte pa pidi e posponemento, e mandatario a bisa. Minister Oduber a splica cu den transcurso di e calculacionnan cu a wordo haci pa loke ta e posibel rescate di TDS , Gobierno a pone cierto condicionnan. Gobierno a laga un comision di experto nombra dor di tres minister, Minister di Finanzas anterior, Minister di Infrastructura y Minister Oduber mes, realiza un rapport riba kico lo ta e impactonan cu un posibel kiebra di TDS lo tin y kico e consecuencia di esaki lo ta y si en berdad e unico opcion na e momentonan aki pa rescata e propiedad lo ta e adkisicion di un hotel, e mandatario a splica.
Minister Oduber a comenta cu na diferente ocasion a mustra riba e hecho cu inicialmente Gobierno no ta apoya e idea pa añadi un propiedad adicional di hotel pabou di nos isla. Sin embargo e trabou di e comision en cuestion a conclui mescos cu e grupo financiero cu tambe a haci e raportahe pa e curator. A base di e conclusionnan di e rapport aki recientemente Gobierno a duna un aprobacion na e grupo nobo di TDS, pa por tin e opcion pa construi un hotel 5 strea cu e condicion cu lo tuma e diferente puntonan cu a wordo poni na cuenta, caminda lo tin un construccion di maximo 200 camber den e propiedadnan di TDS. . Estudionan a mustra bon cla cu un kiebra na e momentonan aki di TDS lo tin diferente consecuencia pa nos isla. Di cual un di esunnan principal y mas grandi ta e impacto cu esaki lo tin riba e opinion publico riba nivel internacional, caminda cu gran mayoria di e real estate den e propiedad aki ta pertenece na gruponan den exterior y definitivamente Gobierno no lo por laga esaki pasa .
Tambe lo tin efectonan negativo riba nos empleadonan y e parti laboral na TDS tabata un efecto preocupante. Sigur tambe e efecto cu lo tin pa loke ta trata comerciante y creditornan local , unda ta papia di un suma di mas o menos 100 miyon cu ta envolvi den henter e proceso aki. Den cuadro di e maneho di turismo , unda cu Gobierno ta canando den e direccion pa por atrae e mas turista afluente pa Aruba, cu ta e turista cu tin mas poder di compra y cu ta gasta mas, a wak e decision di duna toezegging pa por bin cu un hotel 5 strea como algo positivo pa eleva nos Producto Aruba.


text:
Dokter y director di Respaldo Hendrikus Van Gaalen ta amplia riba e crisis cu mundo ta pasando aden incluyendo Aruba lo dura pa drecha sinembargo ta keda importante pa informa bon, y haci caso na locual ta wordo bisa tocante e social distance. Teniendo na cuenta cu esnan gramdi y muchanan ta esnan mas vulnerabel.
Tambe ta bisa cu si tuma medida bon ta evita cu por yega asina leu. Pa e motibo aki e ta bisa cu ta importante pa haya e informacion, via medionan social, radio, website cu nan por lesa. Diferente metodo cu nan por tende.
Pero ta enfatisa si cu pa tende tur esaki henter dia no ta bon tampoco. E ta bisa cu por keda informa, pero no wak esey henter e dia ‘no scucha henter ora e negativo so’ pasobra e por afecta e mente.
E recomendacion di dokter ta pa bin cu algo nobo y structura cu por distrae e mente cu e pensamento di e futuro. E ta remarca cu virus por keda un griep cu lo por bin tur aña dus persona no mester enfoca cu munod. Acaba. Sino structura cuminsa cu hobby no keda wak tur informacion cu tin.
Den caso cu ta haya problema semper por tuma contacto cu dokter di cas pa conseho of remedi. Nan di Respaldo lo tuma tempo pa reorganisa. E por compronde cu den situacion asina e por traha cu hende nan mente.
E situacion financiero ta keda e punto di preocupacion. E ta bisa pa famia keda trankil pasobra pa tur cos tin un situacion den bida ‘kere ta importante pa nos yuda otro te unda cu nos por’.
El e menciona esey pa hende cu a perde trabou, pa esnan cu ta rond no bira egoista y yuda den situacion. E ta bisa cu probresa por causa stress, anto esnan cu no tin placa e situacion lo bira pa nan fastioso.
Pa e motibo aki eta bisa pa famia keda uni, adapta mas cu otro den e cambio. Pone structura den cas conhunntamente cu yiu. Haci meditacion, busca applicacion di trankilisa of medita. Pone reglanan den cas maenra ken ta haci kico na cas ‘haci rutina nobo manera deporte, actividad’.
Mester tene tambe na un bida saludabel. Nan ta consciente cu tur locual ta pasando y tin un team cu lo Sali pa yuda. Van Gaalen e comparti cu tambe departamento di asunto social y tur otro organisacion cu ta duna conseho pa famia.
Tambe ta bisa cu e ta algo cu ta afecta mundo economicamente pero tin cu pensa cu ta bin un future ‘no pensa cu tur ta bay muri, bira malo’ e remarca cu e por ta posibel cu mas hende bira malo pero e no ta bay leu y mester sigui wak e future. “Mundo a pasa den guera, den pandemia y humanidad a sigui wanta. Cu pasenshi, cooperacion y yuda otro tur cos lo bay bon”, el a menciona.


text:
Pe medio di e carta aki nos ta aserca boso club di bikers pa pidi un cooperacion entre TUR CLUB pa asina yuda pa nos den un actividad caricativo pa yuda e jovencita Shady Janzen yega Hulana pa asina e por tin un Fair Fighting Chance pa recobra su salud.
E suma cu nos a pone como meta ta: Awg. 3350,-
E suma aki lo cubri e pasashi pa Shady y su mayornan por yega Hulanda y asina cuminsa cu e citanan /examennan medico na hospital mas pronto posibel.
Un splicacion en corto tocante e condicion di SHADY:
- Diagnostico medico: Von Willebrandt
- Pero esaki NO ta su unico problema.
- Shady tin basta mas complicacion di su salud, cu quisas a bin a causa di e Von Willebrandt mes. Pero te ainda despues di a pasa na man di practicamente tur pediatra na Aruba y KNO, NO por determina kiko mas Shady ta sufri di dje.
- Ta papia di un deficencia imunologico, di un trauma, un malesa neuroligico etc.
- E hecho ta cu den apenas 3 aña Shady a bai hopi atras den su salud.
- E no ta ni bai scol mas, pasobra eta pega cu tur malesa cu tin. Y door di e dolornan cu e ta haña e no por sinta, concentra, traha pa largo tempo.
- Dokter na Hulanda a bisa cu e kier wak Shady asap (maart) pa asina haci tur test di nobo (ya cu esunnan di Aruba y Colombia tur tin partinan inconcluso of cu ta “bruha” den otro.
Sigi lesa na pagina 2 por fabor.
Fecha pa nos actividad: DIADOMINGO 7 di MAART
Orario: 2:00 – 6:00 pm
Location: L.G. Smith Blvd 110 – parkeerplaats di St. Aloysius School –
Bou di e tentnan – pariba di Irausquin
Akinan boso por yega cu boso club y haci entrega di boso donacion.
Enberdad e tempo ta mustra hopi cortico. Nos disculpa pa esaki. A tuma nos un tiki tempo pa acomula y cuadra e informacion necesario pa por tin un bista mas concreto di e tipo di donacion cu nos lo por haci.
Nos ta sigur si cu a base di e informacion cu nos a duna boso club, cu nos lo por conta cu 100% di e sosten pa asina yega e meta proyecta. Den pasado caba e clubnan di aruba a contribui / colabora cu nos club di manera excelente nan nos actividadnan caricativo, pa asina logra donacionnan HOPI GREAT na comunidad E.o. BAN BEK SCOL EVENT.
Spera cu e informacion ta duidelijk. Ban demostra NOS UNION UN BIAHA mas. E biaha aki pa SHADY SU SALUD.
Saludos,
Boso Brothernan di Iron Order – Aruba Steel Knights


text:
…Minister Giselle Mc William i CTB ta brinda…
WILLEMSTAD – 18 di sèptèmber 2019 – Resientemente Ofisina di Turismo di Kòrsou (CTB) huntu ku Minister Giselle Mc William, enkargá ku Desaroyo Ekonómiko a honra e hóbennan di e tim di Liga Pabou Little League 2019. E prestashon eksepshonal ku e hóbennan a demostrá durante Williamsport a sòru pa pone Kòrsou su nòmber na laira internashonalmente. E hóbennan a sali ganadó di e Kampeonato Internashonal di e Seri Mundial di Little League 2019 i tambe Supkampion di e Seri Mundial di Little League 2019. E homenahe a tuma lugá den un ambiente ameno na Landhuis Brakkeput Mei Mei. Komo opsekio e hóbennan a risibí un ticket pa nan bai hunga mini gòlf, kortesia di Landhuis Brakkeput Mei Mei i di parti di CTB e hóbennan a risibí un Dolphin Encounter i un eksperensia den Ocean Lens Curaçao.
…Minister Giselle Mc William i CTB ta brinda…


text:
Campamento den forma responsabel ta uno cu ta respeta naturalesa y medio ambiente
Directie Natuur en Milieu (DNM) ta desea di manda un yamada na tur esnan cu a haya un vergunning pa bai campa na nos costanan di lama pa haci esaki na un manera responsabel. Nos recursonan natural manera matanan, bestianan, bida marino den temporada di campamento mester keda respeta pa asina garantisa nan existencia. Relaciona cu e maneho nobo pa otorgamento di permiso di campamento, mester tene cuenta cu tin diferente leynan cu ta relata na medio ambiente marino. Por ehempel nos tin e Natuurbeschermingsverordening y Landsbesluit inheemse flora en fauna , Landsbesluit Parke Marino, Landbesluit nieuwe aanwijzing domeingronden als natuur reservaat.
Tanto local como turista ta haci uzo di nos beachnan y varios area na costa rond di nos isla ta wordo uza pa campa durante temporada di Semana Santa. Ta keda na cada un di nos pa haci esaki na un manera responsabel door di cumpli cu e leynan vigente y e condicionnan mara na e permiso di campamento. Nos beachnan y areanan na costa tin hopi flora y fauna cu ta protegi pa e landbesluit inheemse Flora y Fauna, esakinan mester keda na e mesun estado cu a haya nan. E ley ta specifica cu ta prohibi pa corta of mata algun mata y bestia.
Tin diferente leynan mara na e permiso di campamento. DNM su enfoque ta riba e Ordenansa pa Proteccion di Naturalesa Nacional y Decreto Nacional Flora y Fauna (Natuurbeschermingsverordening y Landsbesluit inheemse flora en fauna) cu ta e ley di proteccion di diferente bestia y mata local.
DNM ta recorda un y tur cu e especienan aki ta protegi pa ley. Ta permiti disfruta di nan, wak nan so y no purba di gara nan y tampoco saca nan di nan habitat. Entre nan tin e strea di lama y turtuganan, pero tambe tin piscanan manera e gutu cu ta protegi. Hopi biaha hendenan ta saca e strea di lama fo’i awa causando cu e bestia ta haya stress innecesario y por muri gestik, door di falta di oxigeno. E turtuganan cu ta bini cerca di areanan di landa of cu ta subi tera pa pone webo tambe ta bira victima di hendenan cu no ta consciente di nan actonan. Ta haci un yamada riba un y tur pa no saca nan di lama si no ta trata cu e bestia ta sufriendo door cu e ta pega den un taray, reda, plastic of otro obheto den awa. Parhanan di lama cu ta bula den e areanan aki tambe ta protegi pa ley, manera e Rogans.
Pa locual ta trata e matanan den cercania di lama, nos ta suplica pa laga nan den e estado cu a haya nan. Nan tambe ta protegi pa ley. No kap, corta tampoco destrui e matanan. Por ehempel nos matanan di mangel ta hopi importante pa nos costanan. Matanan ta duna sombra y un aire fresco pues mester respeta nos naturalesa pa e sigui brinda nos su beneficionan.
DNM tambe ta un di e departamentonan cu a contribui na e contenido di e proceso di otorgamento di permiso pa campamento cu tin condicionnan mara n’e pa proteccion di nos naturalesa y medio ambiente. No solamente den temporada di Semana Santa, pero henter aña mester respeta nos naturalesa y medio ambiente p’asina nos mantene su condicion pa por disfruta di dje hopi aña mas.
Ademas di e leynan menciona ta recorda tambe cu e Landsbesluit milieu schadelijke producten ta enfoca ariba e aspecto di prohibicion di uzo di plastic di un solo uzo y tambe cremanan antisolar cu ta contene oxybenzone. Pa cu e procuctonan di plastic di un solo uzo, e obhetonan por bula of bay den lama y asina haci daño na e bida marino. E crema cu ta contene oxybenzone cu ta disolve den awa ta afecta e coralnan asina tambe ta conduci na degradacion di e coral cu ta afecta e bida marino y tambe impacta negativamente e producto turistico marino y nos pilar economico.
DNM ta desea tur hende un temporada di campamento sano y cu ta confia cu nos hendenan ta responsabel y ta respeta nos recursonan natural.
-
-
Archives
- August 2022
- July 2022
- June 2022
- May 2022
- April 2022
- March 2022
- February 2022
- November 2021
- October 2021
- September 2021
- July 2021
- June 2021
- May 2021
- April 2021
- March 2021
- February 2021
- July 2020
- June 2020
- August 2019
- July 2019
- June 2019
- May 2019
- April 2019
- March 2019
- February 2019
- January 2019
- October 2018
- September 2018
- August 2018
- July 2018
- January 2018


text:
Willemstad, — Djadumingu 30 di òktober 2022 alrededor di 20.22’or, Sentral di Polis a risibí informashon ku tin un hòmber ta maltratá su pareha na un establesimentu riba F.D. Rooseveltweg. Mesora sentral di polis a dirigí un unidat na e sitio. Na yegada di e unidat, a topa ku un dama ku leshon na garganta, nanishi i pechu.
E dama a konta polis ku durante di un diskushon ku su pareha e mester a menas’é ku morto, maltrat’é i destruí su blusa. Durante e maltrato di e dama personanan ku tabata na e sitio lo mester a sali na defensa di e dama i a kuminsá bringá ku e hòmber aki. A konsekuensia di esaki e hòmber aki a sufri leshon na altura di su wowo. Na e sitio a detené e hòmber sospechoso R.F.J.M., nasé na Kòrsou di 34 aña di edat, relashoná ku e kaso ariba menshoná. A presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon.


text:
Dikon lesamentu di buki ta bon pa mucha i e bentaha di lesamentu
Lesamentu ta bon pa un i tur. I e ta bon tambe pa relaha. Lesamentu di buki por ta aventurero, fasinante, alegre i jena ku fantasia.
Lesamentu ta engrandese e vocabulario di e mucha:
E momento ku e mucha por rekonose palabra i por lesa, un mundu nobo ta habri pe. Lesamentu ta yuda e mucha desaroya e idioma en general. E ta sinja hopi riba e area di skibi, konstrukshon di frase, gramatica i ortografia.
Desaroyo social:
Dor di lesa buki e mucha ta hanja idea di e diferente karakternan di e personanan den e buki. Esun ta tristu of ta sintiele kulpabel, etc. E mucha ta deskubri mas cos den e buki over di e personanan prinsipal den e buki. Asina e mucha ta hanja un efekto positivo riba su desaroyo social i kon trata otro hende.
Por ehempel lesa un buki ku un mucha chikitu ku ta introverti por hasi un topico ku bo ta hanja difisil pa papia over di dje mas fasil pa papia over di dje. Lesa un buki huntu over di por ehempel: mudansa, despedida, etc. E chens ta grandi ku lesando e buki ku e mucha abo por kuminsa papia over di e topiko.
Mi eksperiensia ku mi yu:
Mi a kuminsa laga mi yu lesa buki for di hopi chikitu. E no tabata gusta mes. Kiko ku mi a hasi e no kier a lesa buki. Te ora ku mi a kuminsa tuma buki na bibliotheek ku tin kuenta over di kosnan ku e ta gusta. E ora ey su interes a bira mas tantu den lesamentu. Mas i mas e mes a kuminsa bai bibliotheek bai tuma su bukinan. Mi ta kontentu awe ku mi a keda insisti pa e lesa paso esey a engrandese su vocabulario, ora ku e lesa tekstonan largu e ta lesanan mas lihe i ta kompronde nan mesora. Esey a yudele hopi na skol. E la kaba su VWO i aworaki e ta bezig ku universiteit. Aworaki e ta bezig ku su bachelor. Anto e ta lesa un buki di 650 pagina den 3 dia anto sinja su lesnan banda di esey tambe. Paso su lesamentu ta su ontspanning.
Husa mi voorbeeld volgers: lesamentu ta bon pa nos tur. Pero hopi importante pa muchanan kuminsa na edat hopi chikitu. Si nan no por lesa ahinda, abo lesa pa nan. Asina ku nan por lesa, busca buki pa asina nan mes por lesa!!.


text:
Reina Máxima a nace dia 17 di mei 1971 na Buenos Aires, yiu di Jorge Horacio Zorreguieta y María del Carmen Cerruti. E reina tin dos ruman homber, Martín y Juan, un ruman muher, Inés (cu a fayece na 2018) y tres ruman mas di e prome matrimonio di su tata; Dolores, María y Ángeles. Reina Máxima a crece na e capital di Argentina, unda el a asisti na colegionan prestigioso, terminando su estudionan segundario na Northlands na 1988. Shete aña despues su bachelor den Economia na Universidad Católica Argentina y despues el a traha na empresanan internacional na Buenos Aires, New York y Brussel. E anuncio di su compromiso cu e prins heredero di Hulanda tabata 30 di maart 2001. El a haya nacionalidad hulandes 17 di mei di e mesun aña.
Dia 2 di februari 2002, Máxima y Willem-Alexander a casa na Amsterdam entre invitadonan cu tabata inclui miembronan di diferente cas real di Europa, lidernan politico, amigo y famia. Sinembargo door di asociacion di e tata di Máxima cu e dictadura di Videla, e no por tabata presente na e festividadnan. E prome yiu di e pareha, prinses Catharina-Amalia, a nace na December 2002, prinses Alexia y prinses Ariane a nace na juni 2005 y april 2007, respectivamente. Dia 30 di april 2013, Reina Beatrix a abdica formalmente, y Willem-Alexander a bira rey y Máxima a bira Reina consort, y Catharina-Amalia a bira Prinses van Oranje.
Mescos cu Rey Willem-Alexander a duna su mensahe pa celebra su cumpleaño for di palacio Huis Ten Bosch pa keda den comunicacion cu e pais, Reina Máxima tambe via di e plataforma digital, a comparti cu su siguidornan e receta ‘alfajores’ cu ta di su mama.


text:
Kralendijk – Huntu bo sa mas ku ora bo ta bo so. A base di e punto di bista aki e institutonan di kuido Kennemerhart di Haarlem, Hulanda i Fundashon Mariadal di Boneiru a firma un akuerdo di koperashon den kuadro di Het Lerend Netwerk, un Ret di Konosementu i Eksperensia.
E koperashon entre Kennemerhart i Fundashon Mariadal ta enfoká riba un interkambio di informashon mutuo i aktivo, siña di otro i inovashon pa medio di por ehèmpel hasi bishita (via skype), konsulta i intervishon. Esaki ku e meta pa mehorá kalidat di e kuido ku nan ta duna na hende grandi i hasi esaki sólido pa futuro.
Den ámbos organisashon kuido di hende grandi ta para dilanti di desafionan grandi, manera skarsedat riba merkado laboral i e demanda pa kuido ku ta kresiendo i kambiando. Núkleo di e Ret di Konosementu i Eksperensia ta ku ámbos organisashon ta siña di otro. Netamente den tempu di corona. Pa tur kas di kuido esaki ta un periodo difísil ku malesa i fayesimentu di klientenan, medidanan restriktivo i empleadonan sobrekargá. Siña di otro su aserkamentu i kompartí protokòl i eksperensia. Esaki por ta hopi útil, pero e ta duna sosten tambe i e ta inspirativo.
Dirigentenan
Giovanni Frans, dirigente di Fundashon Mariadal, ta bisa ku e ta kontentu ku e koperashon. ‘Na kada banda di oséano ta aserká sierto asuntunan di un otro sistema i kosnan ta tuma lugá na nèt un otro manera. Netamente den esei nos por enkontrá nos partinan fuerte i uni forsa pa por duna mihó kuido pa medio di interkambio di konosementu i informashon.’
‘Nos ta siña di otro’,segun Audrey van Schaik, presidente di e Hunta di Direktiva di Kennemerhart. ‘Na momentu ku mi a bai den kòmbersashon ku empleadonan i klientenan di kuido di hende grandi na Boneiru, mi a eksperensiá kon na un isla ku un kultura di famia, hende grandi por ta di gran importansia. Tin hopi rèspèt pa hende grandi i keda kuida otro ta un kustumber na Boneiru.’
Organisashon
Fundashon Mariadal ta aspirá un ekilibrio optimal pa loke ta trata enfoke riba pashent i kliente i profeshonalismo. E aserkamentu personal, ku ta spesífiko pa Boneiru, ta sentral den esaki. Banda di esei inovashon ku un karakter insular ta importante den desaroyo kontinuo di e organisashon. Kolaborashon ku sentronan di salú i konosementu, manera Kennemerhart, ta nifiká un balor agregá grandi pa desaroyo mas aleu di un aserkamentu integral di kuido di hende grandi.
Kennemerhart ta un di e institutonan ku a pone e base pa fasilidat di biba riba eskala chikitu pa klientenan ku demensia i ta ofresé konosementu spesialisá pa hende grandi. ‘Nos kalidat i ekspertisio di nos empleadonan ta na un nivel haltu, loke gustosamente nos ke kompartí ku otronan’, segun van Schaik.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Señor ta mi wardador,
mi’n tin falta di nada;
den cunucu di yerba berde,
E ta pone mi sosega,
E ta hibami na awanan tranquil,
pa mi bolbe haya forsa
Salmo23:1,2,3
Cu inmenso dolor na nos curason pero conforme cu boluntad di Dios nos ta anuncia fayecimento di:
Selma Ludwina Wauben-Capriles
Mihor conoci como:
Wina
*08 Juni 1935 – †22 November 2022
Acto di entiero lo wordo anuncia despues.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecida.


text:
Will i Jada Smith-Pinkett a skapa matrimonio.
Will Smith a hasi algun deklarashon tokante su problemanan matrimonial. El a bisa ku Jada i e a bai un terapeuta di matrimonio pa asina salba nan matrimonio di 19 aña. Asina e aktor a bisa Page Six. “Loke ta pasa durante e seshonnan serka un terapeuta ta, ku ta bisa e bèrdat”, Smith a splika. “Bo ta sintá dilanti otro i ta bisa loke bo ta pensa. Ora esaki ta tras di lomba bo ta sinti ku kisas nunka mas e kosnan lo drecha. E parse manera final di bo matrimonio pero den realidat ta un kuminsamentu nobo. Direpente bo por sigui atrobe”. Tokante rumornan ku e pareha di aktor lo tin un matrimonio habri, Will Smith no a duna ningun deklarashon. Su kasa Jada si a hasi un insinuashon asina aña pasá. Jada a bisa ku “e tin tur libertat di mundu, mi no ta su yùfrou di skol. E mester sa si e por biba ku su mes”.


text:
bmx
-
News
Protocol Federacionnan di Ciclismo
Federacionnan di Ciclismo, Aruba Wieler Bond ta presenta e protocol specifico pa nan miembronanRead More »
-
News
“Talent Identification Program” BMX
Proyecto “Talent Identification Program” a sigui den e deporte di bike cross, BMX Recientemente e team di Comite Olimpico Arubano…Read More »
-
News
COA y IBISA a bishita Parke di BMX
COA y IBISA a bishita Parke di BMX, Street Wise na San Nicolas. Diabierna atardi un delegacion di Comite Olimpico…Read More »
-
News
Beca Olimpico pa Shanayah Howell
Atleta elite di BMX, Shanayah Howell ta elabora riba su beca Olimpico cu lo yuda den su preparacion pa e…Read More »
-
News
Howell a firma su Beca Olimpico
Atleta Shanayah Howell a firma su beca Olimpico esaki como parti di su preparacion pa Tokyo 2020. Despues cu siman…Read More »
-
Tokyo2020
Shanayah a firma su aplicacion
Atleta elite di BMX, Shanayah Howell a firma su aplicacion pa haya un Beca Olimpico Awe diamars tabata e prome…Read More »
-
Lima2019
Shanayah ta elabora riba su participacion na Lima
Shanayah Howell ta elabora riba su participacion na e Weganan Panamericano caminda e ta logra un di 5 lugar den…Read More »
-
News
Feddison no ta logra pasa pa final
Feddison no ta logra pasa pa e final di BMX na Lima Den e semi final Feddison a start bon…Read More »
-
Lima2019
5 lugar pa Shanayah
Shanayah Howell ta keda na di 5 lugar den e Weganan Panamericano Lima 2019. Sigur un super bon resultado pa…Read More »
-
Lima2019
Shanayah ta pasa pa final
Shanayah Howell ta pasa pa e gran final di BMX den e Weganan Panamericano Lima 2019 Algun rato pasa, e…Read More »


text:
MINISTER COOPER TA HASI ENTREGA DI PÈRMIT DI KONSTRUKSHON NA RESIDENZA ARIA
MINISTERIO KONSERNÍ TRÁFIKO, TRANSPORTE I PLANIFIKASHON URBANO
MINISTER COOPER TA HASI ENTREGA DI PÈRMIT DI KONSTRUKSHON NA RESIDENZA ARIA
PUBLIKÁ RIBA 22 NOVÈMBER 2022
Willemstad – Minister Charles Cooper huntu ku Servisio pa Planifikashon Urbano (ROP) a hasi entrega di pèrmit di konstrukshon na Residenza ARIA, pa konstrukshon di un kompleho di apartamènt masha luhoso. Esaki lo ta un invershon total di 13 mion florin i konstrukshon ta kuminsá na yanüari 2023.
Residenza ARIA ta ubiká na Lyraweg den área di Girouette. Esaki segun nos EOP ta stipulá, ta un área destiná pa bibienda. Lo konstruí pronto 19 apartamènt luhoso. Lo traha e apartamèntnan aki ku material di kalidat haltu ku lo ta ubiká na un sitio bunita i masha gustá di Kòrsou. E apartamèntnan aki lo tin un bista bunidat di e área di e pisina i e paisahe kreá, mirando ku e ta situá na un parti mas haltu i lo por mira nos isla tambe. E grandura di e apartamèntnan aki ta varia entre 2 te ku 4 kamber, i lo tin 3 ‘penthouse’ grandi i impreshonante. Bohorquez Architecten a bin ku un diseño uniko i moderno aki.
E desaroyo aki ta aportá na halsa e kalidat di bibienda den e área. Konstrukshon ta kontribuí outomátikamente na impulso ekonómiko pa Kòrsou, i e ta duna un impulso na ekonomia dor di kupo di trabou na momento di e konstrukshon, mantenshon i desaroyo.
Minister Charles Cooper ta hopi kontentu ku e proyekto aki i ku ta diversifiká e área di Girouette i ta ofresé mas opshon di bibienda.
Pa informashon general tokante e proyekto aki por tuma kontakto via di facebook pagina di Rezidenza ARIA. Tambe por manda, email info@azureproperties.net, Whats app na number di telefòn +5999511-7001.


text:
Diversificacion Economico
Ta necesario pa nos cuminsa pone nos economia como un prioridad.
Nos ta para dilanti desafionan grandi causa dor di e pandemia. Sinembargo nos tin e vision pa  construi y restaura nos economia cu ideanan nobo y solido. Como pais nos mester facilita y tuma e iniciativa pa presenta, planifica y juda construi industrianan y pilarnan nobo pa nos economia, cu deseperadamente mester di innovacion y passion. Atraves di esaki, nos lo crea mercadonan global nobo cu un idealismo fresco y ambicioso pa nos pais Aruba.


text:
Kralendijk – Awe djadumingu den oranan trempan di anochi tabata tin un kandela grandi riba e tereno kaminda antes tabata Bon Recycling. E tereno ta wòrdu usá pa resiklá heru bieu i ta wòrdu manehá awor pa Selibon NV. Pa motibunan ku ahinda ta bou di investigashon, un kantidat di sushi (kaska di outo i heru bieu) tabata na kandela. E kandela a sòru pa produsí hopi huma pretu ku tabata bai laira. Kuerpo di bombero ku a yega rápido na e sitio a mantené e kandela bou di kòntròl pero a dura mas o ménos 3 ora promé ku nan a logra paga e kandela.
Fotonan ta ilustrá e kandela grandi riba e tereno.


text:
Punto di salida ta keda distanciamento social
26 di mei 2020: Pa minimalisa riesgo di contagio en conexion cu coronavirus Dr. Horacio E. Oduber Hospital fin di maart a intensiva regla pa loke ta bishitante di pashentnan admiti. Desde awe, 26 di mei ta suavisa e regla un poco pa asina permiti famia of conocir bishita nan ser keri den Hospital. Tene na cuenta si cu pa algun departamento tin excepcion. Tambe ta importante pa menciona cu si un pashent tin coronavirus e no por ricibi bishita pa asina minimalisa riesgo di contagio.
Regla:
Desde diamars, 26 di mei ta permiti solamente 1 (un) bishitante mayor di edad (18 aña of mas) pa pashent interna. Esaki lo sosode na un orario fiho cu un duracion di 1 ora. E orario fiho aki lo ser comunica directamente cu e pashent/ bishitante pa asina por keda garantisa distanciamento social den cada camber.
Bishitante:
Na momento di yega Hospital por fabor acudi na nos miembro di siguridad den e lobby na entrada principal. Nan lo haci bo persona algun pregunta prome cu permiti entarda. Eynan ta ricibi un carchi cu e number di camber riba dje, cual ta e prueba pa por subi y haci e bishita na e orario stipula. Na momento di termina bo bishita mester entrega e carchi aki back cerca e personal di siguridad. Corda haci uzo di e ora aki pa trece paña of cualkier otro cos di cas pe pashent.
Excepcion
Pa algun pashent tin excepcion cual ta rekeri un dagpas, manera cuido intensivo (ICU), departamento di mucha y maternidad. Tambe tin excepcion den caso cu pashent ta terminal. Tur e afspraaknan aki, manera ya ta e caso, ta wordo traha hunto cu e manager di e departamento, pashent y famia.
Porfabor mantene un bon higiena di man haciendo uzo di nos hand sanitizers situa na diferente lugarnan strategico prome y despues di haci bo bishita. Si bo persona tin cualkier pregunta por tuma contacto cu e manager di e piso unda bo famia/ conocir ta admiti.
Directiva, staf y personal di Hospital ta gradici tur hende pa nan comprension y cooperacion. Hunto nos por combati’e!


text:
Oranjestad-Diahuebs mainta Minister Otmar Oduber tabatin un reunion cu Katharine Monahan, Market Vice President di The Ritz Carlton. Mester bisa cu e reunion a bay den hopi bon ambiente unda cu e mandatario y e ehecutivo di e cadena di hotel a intercambia di opinion riba diferente punto.
Un di e puntonan principal riba cual a conversa ta e importancia di por conta cu un Ritz Carlton na Aruba, cual ta contribui na eleva e calidad di e producto cu nos ta ofrece na nos bishitantenan.
Maneho di Gobierno ta pa eleva calidad di nos producto y dor di esaki por aumenta e cantidad di turista cu ta bishita nos isla cu tin un mayor poder di compra.
E enfoke cu tin na e momentonan aki pa loke ta trata turismo ta riba e bishitantenan afluente, cual ta cay den e categorianan di entrada anual di 100 mil Dollar, 125 mil Dollar y 150 mil Dollar y mas halto. E calidad di bishitantenan aki cu ta gasta mas y ta buscando un producto di calidad, hunto cu tur e mehoracionnan cu a bin ta wordo realiza no solamente pa Gobierno, pero tambe pa sector priva, Aruba por logra esakinan. E presencia di The Ritz Carlton ta trece un ingrediente adicional na e formula di por ofrece nos isla como un destinacion di cinco strea.
Sra. Monahan a mustra su complacencia pa e cambionan cu ta tumando lugar y a indica cu The Ritz Carlton ta contento di por ta manehando un propiedad na Aruba y ta premira un relacion pa hopi aña cu Aruba.
Despues di e reunion, Minister Otmar Oduber a haci entrega di un regalo na e Market Vice President di The Ritz Carlton.
Minister Oduber a reuni cu alto ehecutivo di The Ritz CarltonPosted: June 29, 2014 in Johnny Habibe
Oranjestad-Diahuebs mainta Minister Otmar Oduber tabatin un reunion cu Katharine Monahan, Market Vice President di The Ritz Carlton. Mester bisa cu e reunion a bay den hopi bon ambiente unda cu e mandatario y e ehecutivo di e cadena di hotel a intercambia di opinion riba diferente punto.